
Piše: Ileana Jurin Bakotić 


Izazovima usprkos, 
LADO stvara, kreira i djeluje 


Epidemijom pogođeno područje kulture, polako se, ali sigurno oporavlja 
i vraća umjetnost publici, kojoj i pripada. Time se vodio i LADO, koji je 
u godini iza nas zabilježio niz izvedbi, ponovno darujući gledateljima 
tradicijski ples, pjesmu i glazbu na različitim pozornicama nakon 
pandemijske pauze. 


Nakon još jedne iznimno zahtjevne godine u područ- 
ju kulture, u kojoj su se umjetnici nastavili boriti sa 
svim okolnostima koje je donijela pandemija, LADO 
je nastavio uspješno djelovati. Godinu iza nas obilje- 
žio je niz raznih aktivnosti, umjetničkih projekata, 
ali i uspješno realiziranih izvedbi, na oduševljenje 
naše publike i umjetnika koji su se jedva čekali vrati- 
ti na pozornicu. 

Kako vratiti umjetnost publici, mučilo nas je ci- 
jele godine. Međutim, uspješno smo premostili iza- 
zove koje nam je nametnula pandemija i još jednom 
pokazali kako kontinuitet, angažman i predanost 
nađu svoj put prema uspjehu. Tome svjedoče i stra- 
nice Godišnjaka koji se nalazi pred vama, koji smo 
odjenuli u novo grafičko ruho, donoseći sadržaj na 
koji ste navikli svake godine, a to je pregled svega 
onoga što je godinu iza nas za LADO i Ladovu publiku 
učinilo posebnom. 

Kao što ćete imati prilike vidjeti i sami, osim kon- 
certnog djelovanja, nastupajući u Hrvatskoj i inozem- 
stvu, realizirali smo neke od različitih projekata koji- 
ma smo nastavili razvijati novu publiku, što nam je i 
prošle godine bilo od iznimne važnosti. 

Prije svega, prvi put smo realizirali festival LADO 
na Mažurancau u suradnji s našim prijateljima iz Et- 
nografskog muzeja i Akademije dramske umjetnosti 
s ciljem i nadom da će takva manifestacija pridonije- 
ti popularizaciji tradicijske kulture, Ansambla LADO 
i folklora uopće, i to kroz kontinuirano održavanje, 
ali i širenje programskih smjernica samog festivala. 

Uz festival koji je bio okosnica godine, LADO 
je izdao i novo glazbeno izdanje — zbirku uskrsnih 
popijevki snimljenih u Ladovoj dvorani u jeku pan- 
demije, pod budnim okom umjetničkog voditelja 
Krunoslava Šokca. 

Uz ipak održane božićne nastupe i uključivanje 
u Zagrepčanima omiljenu manifestaciju Advent Za- 
greb, LADO je uspio proslaviti svoj 72. rođendan ona- 
ko kako to najbolje zna — plesnim koncertima u Hr- 
vatskom narodnom kazalištu u Zagrebu i Koncetnoj 
dvorani Vatroslava Lisinskog nakon prošlogodišnje 
pandemijske pauze. 

Uz to, realizirali smo i međunarodne suradnje. S 
prijateljima iz Taneca nastupili smo u prekrasnim 
ambijentima Ohrida i Bitole, dok smo s Ansamblom 
Šlask iz Poljske imali prilike predstaviti hrvatsku 
kulturu u Koszecinu, Krakovu i Katowicama. 

Također, nakon gotovo 30 godina, u sklopu go- 
dišnjih koncerata, LADO se vratio u Trst, gdje je 
održao koncert ujednoj od najutjecajnijih talijanskih 
umjetničkih kuća — kazalištu Politeama Rossetti. Uz 

to, LADO je u sklopu ljetne turneje pjevajući obišao 
i Mostar i Tomislavgrad, kao i hrvatske perjanice Ši- 
benik, Split i Zagvozd. 

Nastavili smo i sa sjajnim suradnjama, pa smo 
tako sudjelovali u sklopu HRT-ove Sunčane strane 
Prisavlja s plesnim programom, s matičnim Mini- 
starstvom kulture i medije sudjelovali smo na mani- 
festaciji Dani europske baštine te s Gradom Lipikom 
kojemu smo ustupili bistu našeg utemeljitelja, pro- 
fesora Zvonimira Ljevakovića, rođenog Lipičanina. 

Prošle ste godine imali prilike našu glazbu čuti 
u filmu Zbornica, vidjeti naš dokumentarni film 

“70" na online izdanju Seebiz festivala, vidjeti kakva 
poslastica se krije na novom USB izdanju Pokraj 
vode Drave ili se pak aktivno uključiti u Ladov novi 
projekt LADO Hop to the Top, koji su osmislile naše 
sjajne Vlatka Hlišć i Tamara Despot. Ako još niste, 
stignete se uključiti. 

Uz to sve, kreirali smo i posve nove umjetničke 
formate surađujući s Bornom Šercarom i Jazzianom 
Croaticom, i to ne samo kroz zajedničke nastupe, 
već i kroz novi videospot za pjesmu Rose of Zagorje 
koja se može pogledati na YouTube profilu Croatia 
Records. Sve najnovije informacije i dalje možete 
pronaći na našim službenim internetskim stranica- 
ma i Facebook profilu na kojima neprestano komu- 
niciramo tijekom cijele godine. 

Ohrabreni sjajnim rezultatima u prošloj godini 
te emotivnim kontaktom s publikom kojoj smo se 
vratili nakon epidemijskih otkazivanja koncerata, 
želja nam je vjerovati kako je pred nama bolja, ljepša 
i umjetnošću ispunjenija godina. Veselimo se svim 
sljedećim susretima uživo i nezamjenjivom kontak- 
tu publike i izvođača. 


XIUPOAN 


XIEZOW 


Mozaik 


U još jednoj izazovnoj godini punoj prepreka, LADO je 
koračao naprijed, djelujući kroz razne kreativne programe 
i humanitarne projekte, povezujući se s drugim 
umjetnicima i stvarajući dodanu vrijednost za svoju 
publiku. Sve to s jasnom namjerom očuvanja 
i interpretiranja tradicijske kulture. Unatoč trendu 
otkazivanja nastupa, LADO je uspio održati kontakt sa 
svojom vjernom publikom te kontinuirano stvarao 
sadržaje i realizirao projekte koji su obilježili godinu iza 
nas. U ovom mozaiku samo je dio njih. 


Povratak u Vukovar 


Nakon gotovo 12 godina, u svibnju prošle godine 
LADO se vratio Vukovaru. Koncert je održan povo- 
dom Dana grada Vukovara koji se obilježava 3. svib- 
nja, a u sklopu trećeg Festivala nematerijalne kul- 
turne baštine, turističkih manifestacija, atrakcija i 
destinacija Svi zajedno Hrvatsko Naj. Ladov Orkestar 
i solisti premijerno su nastupili s vokalno-instru- 
mentalnim programom Sako leto ima nekaj novoga 
na velikoj festivalskoj pozornici na obali Dunava 
pred ispunjenim gledalištem. U jednosatnom pro- 
gramu pjevači i glazbenici Lada, glazbenim putova- 
njem kroz Hrvatsku oduševili su Vukovarce i njihove 
goste poklonivši im ovaj glazbeni rođendanski dar. 
Sva događanja tog dana uživo su se mogla pratiti i 
putem Facebook stranice Turističke zajednice gra- 
da Vukovara. (S. Š.) 


Solistica Sandra Sekula u izvedbi Starovinskog pivanja (dolje) 
Orkestar Lada izmamio je pljesak na HRT-ovoj pozornici. (dolje desno) 


Sunčana strana Prisavlja 


Posljednjeg dana srpnja gledatelji Trećeg progra- 
ma Hrvatske televizije pratili su nastup uživo koji 
se održavao u sklopu HRT-ova projekta Sunčana 
strana Prisavlja. Koncertu je prethodila jednosatna 
emisija U društvu s Ladom u kojoj su ravnateljica 
Ileana Jurin Bakotić i umjetnički voditelj Krunoslav 
Šokac uredniku Alekseju Gotthardiju Pavlovskom 
otkrili planove, ali i podsjetili na mnoga Ladova do- 
gađanja u bogatoj povijesti ustanove. Dotaknuli su 
se i zanimanja mladih za rad u Ladu, gledatelji su 
upoznali riznicu narodnih nošnji u prilogu Ljiljane 
Šišmanović, a prikazano je i nekoliko priloga o naj- 
novijim Ladovim događanjima. Koncert se može 
pogledati na HRT-ovoj platformi HRTi. (L. Z.) 


Pogledajte video 


Europska godina željeznice 


Na zagrebačkom Glavnom kolodvoru LADO je 11. 
rujna dočekao delegaciju Europske komisije povo- 
dom Europske godine željeznice. Središnji doga- 
đaj koji je obilježio slavlje, bio je zagrebački doček 
vlaka Europe Express koji je svoje putovanje počeo 
u Lisabonu, a završio u Parizu 7. listopada s ciljem 
poticanja građana i tvrtki diljem Europske unije na 
veće korištenje željeznice kao energetski učinko- 
vitog i održivog načina prijevoza. Projekt i svečani 
doček organizirali su Ministarstvo mora, prometa i 
infrastrukture i Turistička zajednica grada Zagreba. 
LADO je tom prigodom za visoke dužnosnike i sudi- 
onike izveo nekoliko vokalno-instrumentalnih djela 
te koreografiju Valpovački plesovi.(I. K.) 


LADO je obilježio još jednu svečanost, ovoga puta dočekavši 
vlak Europe Express. 


Top.HR Music Awards 


Top.HR Music Awards glazbena je nagrada proizišla 
iz suradnje Hrvatske diskografske udruge i RTL-a, a 
riječ je o jedinstvenom glazbenom priznanju na do- 
maćoj sceni. Kategorije nagrade odnose se na radij- 
sko emitiranje, prodaju albuma, turneje i streaming 
na glazbenom servisu Deezer. Iako njezino drugo 
izdanje nije bilo jednostavno organizirati poštujući 
sve protuepidemijske mjere, dodjela je ipak održana 
i to na dvjema lokacijama — u televizijskom studi- 
ju RTL-a i diskografskom studiju Croatia Recordsa, 
no bez publike. Dodjelu nagrada uveličala su mnoga 
poznata imena, uključujući Ladarice i Orkestar An- 
sambla LADO, koji su tom prigodom izveli pjesmu 
iz Hrvatskog zagorja Jankić je dojahal. “Izrazita čast 

nam je bila što su Ladarice svojim nastupom uve- 
ličale našu dodjelu Top.HR Music Awards koju or- 
ganizira RTL zajedno s Hrvatskom diskografskom 
udrugom. Kao čuvarice tradicije obogatile su svo- 
jim nastupom našu dodjelu i dale joj posebnu di- 
menziju. Naša ideja je spojiti nespojivo, nagraditi 
najslušanije, aktualne izvođače, ali i zahvaliti svima 
koji su zadužili našu diskografiju. Sretni smo što su 
Ladarice bile dio naše glazbene priče!" rekla je au- 
torica projekta Ana Radišić. Dodjela nagrada emiti- 
rana je 7. veljače na RTL-u. (L. Z.) 


Matea Kovačević Kos tijekom nastupa 
na dodjeli Top.HR Music Awards 


XIEZOW 


XIEZOW 


Ladov dokumentarac 
"70" na SEEfestu u Los Angelesu 


Dokumentarni, obljetnički film o Ansamblu LADO 
“70" koji je svoju premijeru imao 2019. godine kinu 
Kaptol Boutique Cinestar povodom obilježavanja 70. 
obljetnice Lada, prikazan je i na 16. Seefestu u Los 
Angelesu. Riječ je o filmskom festivalu posvećenom 
promoviranju kulturne raznolikosti jugoistočne 
Europe koji se 2021. održao online u periodu od 28. 
travnja do 5. svibnja. Film redatelja Nebojše Slijep- 
čevića bio je nominiran u kategoriji najboljeg nara- 
tivnog dokumentarnog filma i za najbolju kinema- 
tografiju u dokumentarnom filmu. Film prati život 
i rad umjetnika jedinog profesionalnog folklornog 
ansambla u Hrvatskoj. Dokumentarac “70" prika- 
zan je na Pulskom filmskom festivalu i Danima hrvat- 
skog filma, a projekcija na 16. Seefestu bila je ujedno 
i svjetska premijera. (L. Z.) 


U zagrljaju vrimena 


Inicijativa Zagrlimo starije pjesmom koju je Vijeće 
Hrvatske biskupske konferencije za život i obi- 
telj pokrenulo potaknuto pozivom pape Franje na 
“dosjetljivost u ljubavi prema starijim osobama kako 
bi im se olakšale usamljenosti izoliranost uzrokova- 
ne pandemijom COVID-19", rezultirala je skladbom 
U zagrljaju vrimena. Pjesma je javnosti predstavlje- 
na na prvi Svjetski dan djedova, baka i starijih osoba 
koji će se, počevši od 2021. godine, obilježavati sva- 
ke četvrte nedjelje u srpnju, a čestitka je povodom 
Međunarodnog dana starijih osoba 1. listopada. 
Uvidjevši da ne postoje pjesme koje bi bile ciljano 
upućene starijim osobama u domovima, Ured HBK 
za život i obitelj bio je idejni začetnik nastanka pje- 
sme U zagrljaju vrimena. Stihove je napisao Frane 
Bilić, uglazbio ih je i za LADO aranžirao maestro 

Joško Ćaleta, a za tamburaški sastav aranžirao ih 
je Marko First. “Ova pjesma nije tipična za ladov- 
ski repertoar, ali joj je namjera toliko lijepa i ple- 
menita i iznimno smo ponosni što smo dio ove 
priče", rekao je Krunoslav Šokac, umjetnički vodi- 
telj Ansambla LADO. Pjesma se može pogledati na 
YouTube kanalu Laudato TV-a (L. Z.) 


Pogledajte video 


Zlato zlatu 


U Zlatnoj dvorani palače Vojkffy-Paravić, danas Hr- 
vatskom institutu za povijest, na zagrebačkom Gor- 
njem gradu su 17. prosinca premijerno predstavlje- 
ni nalazi iz Jalžabeta, jednog od najbolje očuvanih 
i najvažnijih krajolika starijega željeznog doba u 
srednjoj Europi. Premijernom predstavljanju luk- 
suznih jalžabetskih nalaza, od delikatnog, majstor- 
ski obrađenog te finim detaljima ukrašenog zlatnog, 
jantarnog i koštanog nakita, do vrlo dekorativnih 
metalnih dijelova konjske opreme, oklopa, oruž- 
ja i posuđa, te koštanih i brončanih životinjskih 
minijatura, pod nazivom Zlato zlatu, prisustvovali 
su i predsjednik Vlade Republike Hrvatske Andrej 
Plenković te ministrica kulture i medija Nina Obu- 
ljen Koržinek, a cijeli su događaj svojim emotivnim 
izvedbama tradicijskih pjesama Sončece i Senjicu 
senjala uveličali solisti Ansambla narodnih pleso- 
va i pjesama Hrvatske LADO Vlatka Hlišć i Stjepan 
Večković. Interdisciplinarna istraživanja jalžabetske 
Gomile vodi Institut za arheologiju u suradnji s broj- 
nim domaćim i inozemnim institucijama, dok su 
konzervatorsko-restauratorski radovi na nalazima 
povjereni Hrvatskom restauratorskom zavodu. Ra- 
dovi su financirani sredstvima Ministarstva kulture 
i medija Republike Hrvatske te Interregova projekta 
Monumentalni krajolici starijega željeznog doba Podu- 
navlja. (T. P.) 


LADO se još jednom uključio u društveni projekt snimivši 
pjesmu U zagrljaju vrimena posvećenu posebno osjetljivoj 
i važnoj društvenoj skupini 


70 godina uspješnoga djelovanja i 
suradnje s Hrvatskom maticom iseljenika 


Hrvatska matica iseljenika središnja je nacionalna 
ustanova čija je misija očuvanje hrvatskog nacional- 
nog, jezičnog i kulturnog identiteta među pripad- 
nicima hrvatskog naroda izvan Republike Hrvatske. 
Stoga Hrvatska matica iseljenika provodi brojne 
kulturne, folklorne, obrazovne, nakladničke, infor- 
mativne, ekološke, sportske i druge programe prila- 
gođavajući ih specifičnostima hrvatskih zajednica i 
interesima pojedinaca koji žive i stvaraju izvan do- 
movine od Amerike do Australije i Novoga Zelanda. 
Osamostaljenje Republike Hrvatske 1990-ih godina 
bilo je velika prekretnica u životu ove ustanove, otvo- 
rivši Matici slobodan put prema svim aspektima su- 
radnje s Hrvatima koji žive izvan Hrvatske. Na tom 
putu Ansambl narodnih plesova i pjesama Hrvatske 
LADO Matičin je vjerni suradnik. Prikazivanjem naj- 
ljepših primjera bogate hrvatske tradicijske kultu- 
re, LADO je nebrojeno puta održao koncerte među 
Hrvatima izvan domovine, a Hrvatska matica iselje- 
nika je bila i bit će vrijedan partner. U programima 
HMI-ja Ladovci su nezamjenjivi suradnici koji vjero- 
dostojno prikazuju čudesno bogatstvo i raznolikost 
folklornog izraza na tako malom prostoru kao što 
je Hrvatska. Suradnja s Ansamblom LADO na sve- 
čanom koncertu održanom u lipnju u zagrebačkom 
HNK, još jednom je potvrdila zajednički put čuvanja 
hrvatske baštine na kojem se Matica i LADO nalaze. 
Hrvatska matica iseljenika u 2021. godini obilježila 
je 70 godina rada s hrvatskim iseljeništvom, hrvat- 
skim manjinama i Hrvatima u Bosni i Hercegovini. 
Nastup Lada prenesen putem nekoliko online prije- 
nosa na sve kontinente na kojima žive Hrvati, omo- 
gućio je da LADO virtualno prošeće svijetom i to za- 
jedno s Hrvatskom maticom iseljenika. (I. R.) 


Proslava 70. rođendana Hrvatske matice iseljenika nije mogla 
proći bez nastupa Ansambla LADO 

Ladarice i Orkestar Lada uveličali su otvorenje 
obnovljenog Medvedgrada 


Obnovljeni Medvedgrad 
otvoren za posjetitelje 


Ladarice i glazbenici Ansambla LADO svojim su 
nastupom 22. listopada uveličali svečanost otvore- 
nja Centra za posjetitelje u obnovljenoj zagrebačkoj 
utvrdi Medvedgrad. Obnova utvrde trajala je oko 
tri godine, a otvorenje je privuklo stotinjak uzva- 
nika iz raznih sfera društvenog života, uglednike 
iz znanstvene zajednice i poslovnog svijeta. Centar 
za posjetitelje, u svom je govoru istaknula Mari- 
na Popijač, ravnateljica Parka prirode Medvedni- 
ca, nudit će brojne sadržaje poput informacijskog 
centra, atraktivne muzejske izložbe i suvenirnice te 
prostora za odvijanje raznih kulturnih, poslovnih i 
edukativnih programa. Jedno od budućih događa- 
nja na Medvedgradu sigurno će biti i koncert An- 
sambla LADO. (N. 0.) 


XIEZOW 

XIEZOW 


LADO za rođendan Stjepanu Radiću 


U sklopu programa obilježavanja 150. godišnjice ro- 
đenja hrvatskog velikana Stjepana Radića, 21. rujna 
u Martinskoj Vesi održan je vokalno-instrumental- 
ni koncert Ansambla LADO. Vokalno-instrumen- 
talni izbor narodnih pjesama iz cijele Hrvatske raz- 
galio je okupljenu publiku ispred Kulturnog centra 
braće Radić koji je, uz Sisačko-moslavačku županiju, 
organizirao koncert. Veliku obljetnicu rođenja Stje- 
pana Radića, Kulturni centar braće Radić obilježio 
je nizom programa. Tako je na Radićev rođendan, 
11. lipnja, otvorena izložba Stjepan Radić - jučer, da- 
nas, sutra autora Ivice Valenta u Desnom Trebarjevu, 
nakon čega je predstavljena u Pragu i Brnu. Uz ovu 
izložbu, nastup Ansambla LADO bio je vrhunac pro- 
slave te obljetnice, značajne za Sisačko-moslavačku 
županiju, ali i cijelu Hrvatsku", navodi Jasmina Jo- 
vev, ravnateljica Kulturnog centra braće Radić. Si- 
sačko-moslavačka županija 2021. godinu proglasila 
je “Godinom Stjepana Radića". (]. J.) 


Ladova Ina Milačić na proslavi rođendana Stjepana Radića 


Na snimanju nagrađenog videospota 


Videospot Letovanić, selo pokraj Kupe 
osvojio festivalsku nagradu! 


Turistička zajednica Općine Lekenik na Međuna- 
rodnom festivalu turističkog filma u Solinu zabilje- 
žila je iznimno uspješan nastup i to s osvojena dva 
priznanja i jednom od glavnih festivalskih nagrada, 
čemu je doprinos dao i Ansambl LADO. Odlukom 
Međunarodnog žirija 24. ITF'CRO 2021. (Međuna- 
rodni festival turističkog filma), videospot za pje- 
smu Letovanić koji je ovog ljeta snimila Turistička 
zajednica Općine Lekenik u suradnji s Ansamblom 
LADO i HKUD-om Poculica Letovanić, osvojio je 
3. festivalsku nagradu za najoriginalniju izvornu 
glazbu u konkurenciji od 365 filmova iz 147 zemalja 
sa svih kontinenata. Na završnoj svečanosti dodjele 
nagrada u Solinu, nagradu je u ime TZO-a Lekenik 
i Ansambla LADO preuzeo Božidar Antolec. Dodaj- 
mo da su na završnoj svečanosti prisutnima prika- 
zana samo četiri nagrađena turistička filma, dva 
domaća i dva strana. Jedan od njih bio je upravo 
Letovanić, selo pokraj Kupe. Uz umjetnike Ansam- 
bla LADO, u snimanju spota na atraktivnim loka- 
cijama Letovanića i Letovanskog vrha, sudjelovali 
su članovi HKUD-a Poculica i mještani Letovanića. 
TZO Lekenik nositelj je cjelokupnog projekta. Reda- 
telj filma je Petar Orešković, a snimatelj Mak Vejzo- 
vić. Premijera i promocija spota očekuju se počet- 
kom 2022. (B. A.) 


PRVI USKRSNI ALBUM 
ANSAMBLA LADO 


pronađite na prodajnim mjestima: 


ZAGREB: Aquarius CD Shop, Varšavska 13 
Croatia Records, Gundulićeva 3 

Dancing Bear, Gundulićeva 7 

RIJEKA: Dallas Music Shop, Splitska 2a 

SPLIT: Dancing Bear, Dioklecijanova 6 

Ili ga naručite putem infomastprodukcija.hr 


MAST PROGUECIJA LADO 


nvueInNzZeW eu ope7 

Piše: Livija Zgurić 
Održan prvi festival 
LADO na Mažurancu 


Fotografije: Nikola Radovani 


Raznolika umjetnička događanja našla su svoje mjesto 
u bogatom višednevnom folklornom programu prvog 
festivala, a ujedno su i naznaka daljnjeg razvoja 
festivala čiji je cilj postati središnje događanje krajem 
ljeta koje okuplja različite umjetnike vezane uz 
tradicijsku umjetnost. 


Prvi festival 


LADO na Mažurancu, prvi festivalski projekt Ansam- 
bla LADO, održan 16. i 17. rujna u parku Mažurancu, 
donio je građanima i posjetiteljima Zagreba mno- 
gobrojne radionice, izložbe, projekcije dokumen- 
tarnog filma “70" i neizostavne koncerte koji su se 
održavali na otvorenoj pozornici u parku, ali i u dvo- 
rani Ansambla LADO zbog nepovoljnih vremenskih 
uvjeta drugog dana festivala. 

Zamišljen kao višednevni festival kojim se želi re- 
vitalizirati područje parka Mažuranca kroz kulturnu 
ponudu jedinog profesionalnog folklornog ansambla 
u Hrvatskoj te s građanima i posjetiteljima Zagreba 
ispratiti ljeto i dočekati jesen na otvorenome. Cilj je 
pretvoriti festival u jedno od važnijih rujanskih do- 
gađanja u glavnome gradu koje će uključivati i druge 
kulturne i umjetničke ustanove i pojedince. 

Ideja o ovakvom događanju postoji već godi- 
nama, a 2021. godine, iako su epidemiološki uvjeti 
otežavali organizaciju, pružila se prigoda za njezi- 
no realiziranje. “Ansambl LADO od samog osnutka 
djeluje na istoj adresi na Trgu Republike Hrvatske 
6a, a dvorana u kojoj Ladovi profesionalci svakod- 
nevno vježbaju ima prozore na Ladovcima najdraži 
park — Mažuranac. Upravo smo zato na ovom mje- 
stu odlučili organizirati ovo događanje. U dva dana 
festivala, Ladovi su umjetnici kroz nastupe, radio- 
nice i prezentacije upoznali posjetitelje s dugim i 
plodonosnim djelovanjem ove jedinstvene kultur- 
ne ustanove", rekla je ravnateljica Ansambla LADO 
Ileana Jurin Bakotić. 


Ansambl LADO na otvorenju svog prvog Festivala (lijevo) 
Nadahnuta izvedba dobro raspoloženog Orkestra Ansambla LADO 


nVJUueINZENM eu ope 


nouenzej eu ope7 


Raznolik dvodnevni program 


U jutarnjim satima bile su organizirane radionice 
plesova, tradicijskih glazbala i rukotvorina, a mogao 
se posjetiti fundus i radionica narodnih nošnji, dok 
su poslijepodnevni i večernji sati bili rezervirani za 
projekcije dokumentarnog filma u dvorani Akade- 
mije dramske umjetnosti, izložbe u Etnografskom 
muzeju i nastupe. Uz samostalne koncerte Ansam- 
bla LADO, publika je uživo gledala koncert Jazziane 
Croatice Borne Šercara i Lada koji je prekinula kiša 
nakon svega nekoliko točaka, jednu od najpoznati- 
jih ženskih klapa Cesarice te bend The Kazetofon 
čiji je član i Ladov glazbenik solist Mladen Kosovec. 
Jedan od partnera festivala, Etnografski muzej, za 
posjetitelje je organizirao dane otvorenih vrata za- 
hvaljujući kojima su se besplatno mogle razgleda- 
ti tada aktualne izložbe, a održali su i radionice za 
školarce te vodstva kroz izložbe Kapa dolje i Igračke 
- djetinjstvo zauvijek. 


Rekreacija uz 
LADO Hop to the Top 


Svoju premijeru na ovom festivalu doživio je pot- 
puno novi projekt LADO Hop to the Top. Osmislile 
su ga Ladova plesna voditeljica Vlatka Hlišć i kon- 
dicijska trenerica Tamara Despot. Riječ je o pomno 
osmišljenim vježbama inspiriranima tradicijskim 
plesovima i pokretima namijenjenima rekreativci- 
ma koji žele ostati u kondiciji. Glazbu za taj program 
potpisuju autori projekta LADO Electro Hrvoje Crnić 
Boxer i Boris Harfman. 


Prvi je put javnosti predstavljen rekreativni program 
LADO Hop to the Top 

Etnografski muzej, uz Akademiju dramske umjetnosti, 
bio je jedan od partnera projekta 


Ugodan prostor za prezentiranje 
rada i povijesti Lada 


U dva dana trajanja festivala osmišljena je jedno- 
stavna i efektna scenografija koja je prostor par- 
ka učinila svečanom, zelenom kulisom za koju se 
pobrinuo Alan Stanković. “Uz odličan tim iz Lada, 
bilo je vrlo jednostavno odlučiti kako prostor opre- 
miti. Jednostavno smo pustili svjež zrak u jedan 
od najljepših parkova grada Zagreba. Uz nekoliko 
jednostavnih zahvata koji su stvorili svjetlosnu i 
prostornu atmosferu građanskog Zagreba, nastao 
je ugodan prostor za prezentiranje rada i povijesti 
Lada. Izvanredna grafička rješenja usmjerila su sce- 
nografsku priču i definirala je. Nadam se da će se 
druženja s Ladom na Mažurancu nastaviti. Zahva- 
ljujem na ukazanom povjerenju u ime mojeg tima i 
u svoje ime. Posebno hvala Liviji Zgurić i, naravno, 
ravnateljici Ileani Jurin Bakotić koja je s ukusom i 
dobrom mjerom pročistila ponuđena rješenja. 

“Odluka Lada da za lokaciju svog festivala odabe- 
re prekrasan trg u svom susjedstvu - popularni Ma- 
žuranac- bila je pun pogodak. Jedna od najljepših, a 
istodobno i pomalo zaboravljenih gradskih lokaci- 
ja, nakon dugo vremena zasjala je zasluženim sja- 
jem, čak i bez pretjerane scenografske intervencije. 
Lampice u krošnjama, plakati na starinskim stupo- 
vima, izložba LADO kroz desetljeća... minimalizam s 
ukusomi smislom. Provesti dva dana u priprema- 
ma na prekrasnom Mažurancu s vedrom i sjajnom 
ekipom iz Lada, bio je više gušt nego posao", rekla 
je Aleksandra Pernar koja je svojim savjetima puno 
pomogla u realizaciji festivala. 


Uz šetnicu postavljena je i izložba LADO kroz deset- 
ljeća koju je pomogao realizirati nekadašnji umjet- 
nički voditelj Ivan Ivančan. Za vizualna rješenja 
izložbe i pratećih materijala prvog festivala LADO 
na Mažurancu pobrinula se Katarina Matković. 


Mažuranac je bio ispunjen pričama o Ladu koje je uobličio bivši 
umjetnički voditelj Lada Ivan Ivančan (desno) 

U sklopu Festivala plesni voditelj Željko Kveštak održavao je plesne 
radionice u Ladovoj dvorani (dolje) 


Partneri festivala bili su Etnografski muzej i Akademija dramske umjetnosti. Projekt je podržal 


nn... 

i umjetnički razvija kako bi dobio veću vidljivost i značaj među raznolikom publikom. 


ud 


i Turistička zajednica grada Zagreba, a održao se pod pokroviteljstvom Ministarstva kulture i medija 
Republike Hrvatske i Grada Zagreba. Cilj Lada je da se svake godine festival dodatno programski 


| 


nouenzej eu ope7 


ofj9san pes sf OXJIJ9A 

Piše: Krunoslav Šokac 


Ladovo novo uskrsno 
glazbeno izdanje 
Veliko je sad veselje 


Fotografije: Petra Slobodnjak, Nikola Radovani 


O Uskrsu pandemijske 2021. godine Ansambl LADO objavio 
je svoj najnoviji nosač zvuka Veliko je sad veselje — hrvatske 
uskrsne pučke popijevke, kojim nastavlja ispunjavati svoju zadaću 
prikupljanja, obrađivanja i scenskog prikazivanja najljepših 
primjera hrvatske glazbene baštine. 


Novi nosač zvuka Ansambla LADO donosi jedanaest 
odabranih uskrsnih napjeva iz hrvatskih krajeva — 
Istre, Like, Banovine, Turopolja, Slavonije i Baranje 
te Dalmacije i Konavala. Glazbene obrade potpisuju 
Krešimir Magdić, Joško Ćaleta, Duško Topić, Alan 
Kanski, Marko First i Dražen Kurilovčan. 


Napjev zapisan u 15. stoljeću 


Napjev Uskarsnut je naš Spasitelj popijevka je u obra- 
di Krešimira Magdića koja svjedoči o stoljetnoj hr- 
vatskoj kršćanskoj tradiciji i baštini. Zapisana je u 15. 
stoljeću u Pjesmarici Bratovštine Svih Svetih u Kor- 
čuli. Napjev Uskrsnu Isus doista, koji neki teoretičari 
crkvene glazbe smatraju starohrvatskim koralom, 
zabilježen je 1757. godine u Cithari octochordi, najop- 
sežnijem zborniku crkvenih napjeva tiskanom u 18. 
stoljeću na latinskome i hrvatskome jeziku. Posebno 
mjesto na ovom albumu zauzimaju napjevi iz Sla- 
vonije i Baranje jer se crkveno pučko pjevanje ovih 
krajeva nalazi na Listi zaštićenih nematerijalnih 
kulturnih dobara Ministarstva kulture i medija Re- 
publike Hrvatske. Na istoj listi nalazi se i turopoljski 

govor. Stoga dvije turopoljske popijevke, Jezuš nam 
je gore vstal i Na čast Uskrsnuloga, melodijski i stilski 
različite, možemo, osim s glazbenog, promatrati i 
vrednovati i s jezičnog, dijalektološkog aspekta. 


Uskrsni videospot posvećen 
kraju stradalom u potresu 


Kao prigodnu najavu novog vokalno-instrumental- 
nog programa, Ansambl LADO snimio je i objavio 
videospot uz napjev Veseli se, o Marijo. Tu hrvatsku 
uskrsnu pučku popijevku u Petrinji je zabilježio 
Vladimir Stahuljak, a glazbenu obradu potpisuje 
Joško Ćaleta. Za izradu videa zaslužan je Alen Vu- 
ković, a u glazbenoj produkciji sudjelovali su Mar- 
gareta Mihalić, Matija Auker i Robert Tanasković. 
Značajan doprinos svakako su dale voditeljica Fo- 
toteke Hrvatske kulturne baštine Ministarstva kul- 
ture i medija Republike Hrvatske Sanja Grković te 
viši kustos Etnografskog muzeja u Zagrebu Matija 
Dronjić. Naime, u izradi videa korištene su i foto- 
grafije Fototeke Hrvatske kulturne baštine Mini- 
starstva kulture i medija, kao i arhivska foto građa 
Etnografskog muzeja. 


Kadrovi iz uskrsnog videospota Veseli se, o Marijo (lijevo i dolje) 


ofj9san pes af OXJIJ9A 


aljosa pes sf OJIJA 


Odabirom upravo ovoga napjeva za najavu novog 
albuma, Ansambl LADO želio je poslati poruku soli- 
darnosti, podrške, vjere i nade u bolje sutra Petrinji 
i cijeloj Banovini i Posavini koje su teško stradale 
u potresu krajem 2020. godine. Osim što je prvi 
album Ansambla LADO uskrsne tematike, Veliko je 
sad veselje — hrvatske uskrsne pučke popijevke pose- 
ban je iz još jednog razloga. Snimljen je u dvorani 
Ansambla LADO u ožujku pandemijske 2021. godine, 
te je u njegovoj realizaciji, uz Orkestar, sudjelovao 
tek manji dio plesača pjevača — zbor od šesnaestero 
umjetnika Ansambla. Zborom i Orkestrom ravnali 
su Joško Ćaleta i Dražen Kurilovčan. 


Izniman umjetnički repertoar 


Uskrs i uskrsno vrijeme, uz Božić i korizmu, naj- 
važnije je razdoblje u liturgijskoj godini u kojem je 
prožimanje svjetovnog i sakralnog ostavilo znača- 
jan trag u tradicijskom glazbenom izričaju, crkve- 
nom pučkom pjevanju, kao i običajima i kulturnim 
praksama hrvatskog sela. Projektom naziva Cr- 
kvena godina u hrvatskom pučkom kazivanju LADO 
više od trideset godina sustavno istražuje hrvatsku 
pučku sakralnu glazbu, taj iznimni spoj crkvenogi 
tradicijskog glazbenog izričaja. Bogatstvo i razno- 
likost hrvatskog crkvenog pučkog pjevanja, kao i 
njegovo postupno osiromašenje i nestajanje pod 
utjecajem suvremenih kretanja u crkvenoj glazbi, 
ukazali su na potrebu njegova očuvanja i reinter- 
pretiranja te su usmjerili LADO u istraživanje i tog 
segmenta hrvatske tradicijske kulture. Prvotno su 
prikupljane i obrađivane pjesme božićnoga raz- 
doblja, a s vremenom repertoar se proširivao, i u 
smislu pojedinih razdoblja u crkvenoj godini, i u 
pogledu regionalne rasprostranjenosti popijevki. 
Rezultat tridesetogodišnjeg sustavnog rada je res- 
pektabilan repertoar s brojnim obradama božićnih 
i korizmenih pučkih napjeva i autorskih glazbenih 
djela inspiriranih crkvenim pučkim pjevanjem po- 
praćen brojnim koncertima i nagrađivanim audio- 
izdanja (Kalvarija — oratorij na temelju hvarskog 
crkvenog pučkog pjevanja Ljube Stipišića Delma- 
te, Raspelo — korizmeni napjevi kajkavskih krajeva u 
obradi Vida Baloga i Dražena Kurilovčana te album 
O Isuse, daj mi suze — korizmeni napjevi Slavonije, 
Baranje, Srijema i Bačke u obradi Krunoslava Šok- 
ca i Dražena Kurilovčana). 

Korizmeni spot čija se premijera očekuje 2022. godine 
snimljen je u Turopolju 


Videospotovi umjesto 
korizmenih koncerata 


Pandemija koja, nažalost, još traje suočila je LADO, 
drugu godinu zaredom, s brojnim izazovima. Pla- 
nirani i uvježbani programi nisu realizirani, a neki 
su ugledali svjetlo dana i prije predviđenih rokova. 
Naime, tradicionalni korizmeni koncerti i 2021., 
kao i godinu prije, otkazani su zbog epidemioloških 
mjera iako je Ansambl LADO došao do završne faze 
u pripremama programa Raspelo — korizmeni napje- 
vi kajkavskih krajeva. Razočaranje Ladovih umjet- 
nika željnih publike i javnih nastupa, bilo je veliko. 
Kako bi barem donekle vjernoj publici nadomjestili 
opravdani izostanak javnih koncerata, snimljena 
su i objavljena dva videospota iz spomenutog koriz- 
menog programa. 

Posebno je zapažena nadahnuta izvedba Ma- 
rijina plača s kadrovima snimljenim u potresom 
oštećenoj i razrušenoj zagrebačkoj katedrali. Spot 
je objavljen na godišnjicu snažnog potresa koji je 22. 
ožujka 2020. pogodio Zagreb, a posvećen je Zagrebu 
i svim Zagrepčanima, osobito onima koji neumor- 
no rade na obnovi glavnoga grada. Drugi videospot 
za napjev Nesem videl takvo stablo, u izvedbi manjeg 
muškog vokalnog sastava, snimljen je na platou 
zagrebačke crkve sv. Franje Ksaverskog. Oba spota 
režirao je Marko Dimić. 

Istodobno, Ansambl je počeo uvježbavati novi 
uskrsni program. Objavljen je novi nosač zvuka s 
potpuno novim programom koji publici planiramo 
uživo predstaviti za Uskrs 2022. godine. 


Pogledajte video 


| Novi album broji jedanaest napjeva pod 


dirigiranjem maestra Dražena Kurilovčana 

i Joška Ćalete, a u izdanju Mast produkcije 
i Ansambla LADO, dok se za likovno 
oblikovanje pobrinula Ladova stalna 


| suradnica Petra Slobodnjak. 
Pogledajte video 


Iva Piler u uskrsnom videospotu koji se može pogledati na Ladovu 
YouTube kanalu (gore lijevo) 
Uskrsni program uvježbavao je i maestro Joško Ćaleta (lijevo) 


aljosa pes sf OIJSA 


o[UEpZIO9PIA OAON 


30 


Piše: Livija Zgurić 


Koncert Ansambla LADO 
Pokraj vode Drave na USB-u 


Fotografija: Mediteran produkcija 


Nakon velikog koncerta u Spaladium Areni 2016., u kojoj je LADO 
tada nastupio prvi put, objavljen je USB s videosnimkom tog 
koncerta u organizaciji Mediteran produkcije. 


Dugo očekivano videoizdanje Ansambla LADO do- 
nosi dvosatnu videosnimku prvog koncerta koji je 
Ansambl održao na suvremenoj, velikoj pozornici 
Spaladium Arene u Splitu 2016. godine. Uz Ladove 
popularne točke poput Podravskih svata, Zagorskih 
drmešara i Šokačkog sastanka, na USB-u se nalaze 
i tri premijerno izvedene točke Ej grišće plandovišće, 
Kad te moji svatovi probude i Ženina voja. 

Za vrhunsku produkciju snimke pobrinula se 
Mediteran produkcija koja je za zvuk i rasvjetu na 
sceni koristila najmodernije svjetske trendove i pri- 
kazala izvedbenu folklornu umjetnost u jednoj no- 
voj dimenziji. Uz videosnimke, na USB-u se mogu 
pronaći i fotografije s koncerta, kao i detaljan opis 
svih izvedenih točaka. Snimljeni koncert, koji je pri- 
redio tadašnji umjetnički voditelj Andrija Ivančan, 
dio je godišnjih koncerata Ansambla LADO kojim je 
u studenome 2016. godine proslavio svoj 67. rođen- 
dan i posvetio ga nekadašnjem direktoru i umjet- 
ničkom voditelju dr. sc. Ivanu Ivančanu. Pri izdava- 
nju USB sticka, za čije je vizualno rješenje zaslužan 
Pero Vojković, ravnateljica Ileana Jurin Bakotić nije 
krila zadovoljstvo završetkom projekta: “Iako redo- 
vito objavljujemo videosadržaje na našim društve- 
nim mrežama, znamo da je posebno iskustvo držati 
u ruci medij na kojem se nalazi snimka. Drago mi je 
što smo završili posao koji je počeo moj prethodnik 
Krešimir Dabo, te da će naša vjerna publika napo- 
kon imati priliku pogledati snimku cijelog koncer- 
ta u svojim domovima. Nadamo se da će se osjećati 
kao da su u Spaladium Areni." 


Posavski plesovi jedna su od koreografija koja se može 
pogledati na novom USB sticku 


USB Pokraj vode Drave u izdanju Ansambla 


LADO i Mast produkcije može se pronaći na 
prodajnim mjestima u Zagrebu (Aquarius CD 
Shop, Varšavska 13; Croatia Records, 
Gundulićeva 3; Dancing Bear, Gundulićeva 7), 
Rijeci (Dallas Music Shop, Splitska 2a) 

i Splitu (Dancing Bear, Dioklecijanova 6). 
USB izdanje može se naručiti i slanjem e-maila 


na infoemastprodukcija.hr 


31 
Piše: Livija Zgurić 
Folklor u umjetničkom 
srcu Zagreba 


Fotografija: Petra Slobodnjak 


Na pozornici ispred Hrvatskog narodnog kazališta postavljenoj proljetos 
za vrijeme epidemije, Zagrepčanima i njihovim gostima predstavljeni su 
mnogobrojni glazbeni, plesni i dramski programi na otvorenome. 


U želji za što više susreta s gledateljima, a potaknu- 
ti pozitivnim iskustvima iz 2020. godine, Hrvatsko 
narodno kazalište u Zagrebu i prošlog je proljeća re- 
aliziralo Festival Ljetne večeri. 

Počeo je svečanim koncertom povodom Dana 
državnosti i Dana grada Zagreba, a završio Arsena- 
lom ljetne noći, programom posvećenim velikanu 
Arsenu Dediću. Na Festivalu je 16. lipnja, na dan pri- 
godno nazvan Večer folklora, s kraćim programom 
sudjelovao i Ansambl LADO. 

Okruživši pozornicu ispred HNK-a, publika je 
uživala u Ladovoj izvedbi koja je uključivala plesne 
i vokalno-instrumentalne brojeve. Uz Linđo i Valpo- 
vačko kolo, publici su posebno bila zanimljiva Staro- 
vinska pivanja u izvedbi Vlatke Hlišć i Ane Drobine. 
Za taj vokalni duet umjetnički voditelj Krunoslav Šo- 
kac adaptirao je i povezao starovinsko pivanje s otoka 
Mljeta i samačko čobansko pivanje iz Srijana (Gornja 
Poljica), a tradicijsko ruho za taj broj, prema predloš- 
cima Posudionice i radionice narodnih nošnji, izra- 
dile su Ladove Jasna Dročić i Miljenka Lenđel. 


Prvakinja Tamara Horvat i solist Nenad Malić jedan su od 
istaknutijih parova u dalmatinskom kolu poskočici 


Uz podršku Turističke zajednice grada Zagreba i Francuskog instituta u 


Hrvatskoj, Festival Ljetne večeri HNK u Zagrebu otvoren je 29. svibnja 
svečanim koncertom u povodu Dana državnosti i Dana grada Zagreba. 


Umjetnički program uživo prenosila je Hrvatska radiotelevizija. 

Piše: Livija Zgurić 


Ansambl LADO i grad Lipik 
neraskidivo povezani 


Fotografije: Petra Slobodnjak 


Bista Zvonimir Ljevakovića pronašla svoj trajni dom u Lipiku 


Bista prvog umjetničkog voditelja Zvonimira Ljevakovića svoj dom pronašla je u njegovu rodnom gradu, 
a po završetku obnove Lječilišnog perivoja, bit će preseljena u dio znan kao Aleja velikana 


Predstavnici Grada Lipika i Ansambla LADO otkri- 
li su 10. lipnja u Lipiku bistu profesora Zvonimira 
Ljevakovića, osnivača i prvog umjetničkog vodi- 
telja Ansambla LADO, pokretača Međunarodne 
smotre folklora u Zagrebu, koreografa narodnih 
plesova, istinskog umjetnika koji je zadužio hrvat- 
sku kulturu otkrivanjem duhovnog i materijalnog 
bogatstva hrvatskoga sela i stvarajući neprolazne 
umjetničke vrijednosti koje se i danas izvode na 
pozornicama diljem Hrvatske i svijeta. 

Na inicijativu umjetničkog voditelja Ansambla 
LADO Krunoslava Šokca, bista koju je povodom 60. 
obljetnice Ansambla izradio Tomislav Kršnjavi i 
koja se cijelo desetljeće čuvala u prostorijama Lada, 
pronašla je svoje mjesto u rodnom gradu ovog istin- 
skog zaljubljenika u hrvatski folklor. 


Zahvaljujući Ljevakovićevu vizionarstvu, kra- 
jem 40-ih godina prošlog stoljeća prepoznata je 
važnost osnivanja nacionalnog profesionalnog 
folklornog ansambla koji bi njegovao i predstav- 
ljao plesnu i glazbenu tradiciju Hrvatske te time 
čuvao kulturni identitet hrvatskog naroda. “Godi- 
ne 2021. obilježava se četrdeset godina od smrti 
ovog našeg velikana, a želja nam je bila učiniti ovo 
javnosti. Osim što će oplemeniti i uljepšati iona- 
ko predivan lipički perivoj, vjerujem da će biti i 
podsjetnik svim stanovnicima ovoga lijepog, pi- 
tomog grada o njihovu sugrađaninu koji je svojim 
radom zadužio hrvatsku kulturnu i folklornu sce- 
nu. Posebna zahvala ide gradonačelniku Lipika, 
Vinku Kasani, koji je s oduševljenjem prihvatio 


ovu našu inicijativu o darivanju biste građanima 
Lipika", rekao je Šokac. 

Gradonačelnik Lipika Vinko Kasana izrazio je ve- 
liko zadovoljstvo povratkom Zvonimira Ljevakovića u 
zavičaj i izrazio uvjerenje kako će ovaj korak usmjeri- 
ti Lipik u dodatnom kulturnom razvoju. Također je 
najavio plan da lipička osnovna škola u budućnosti 
nosi ime ovog velikana. Trenutačno se bista nalazi na 
Trgu dr. Franje Tuđmana, a po završetku obnove li- 
pičkog Lječilišnog perivoja bit će postavljenja u dijelu 
perivoja pod nazivom Aleja velikana. 

U postavljanje biste aktivno je bio uključen i au- 
tor, akademski kipar Tomislav Kršnjavi, koji je nazo- 
čio i njezinu otkrivanju i tom prigodom izjavio kako 
mu je kao umjetniku bila iznimna čast izraditi bistu 
drugog umjetnika. 

Ljevaković je postavio temelj ne samo Ladu, već 
i folklornom stvaralaštvu koje maksimalno uvaža- 

va izvornost, a njegove koreografije, koje uključuju 
sklad plesa, glazbe, narodne nošnje i samog scen- 
skog postava, dokaz su njegove ogromne kreativ- 
nosti. Inzistirao je na tome da se na pozornici nose 
najljepši primjerci originalnog narodnog ruha, a 
savršenstvo je tražio od svih profesionalnih i ama- 
terskih plesača pjevača. Narodne je plesove, prika- 
zujući ih na sceni, podignuo na visoku umjetničku 
razinu. Na repertoaru Lada danas se nalazi 30 Ljeva- 
kovićevih koreografija, od kojih je najveći broj, njih 
20, postavljeno 50-ih godina prošlog stoljeća. Vrličko 
kolo, Ladarke, Slavonske kraljice, Krčki tanac, Slavon- 
sko kolo, Dalmatinsko kolo poskočica — Linđo, Balun, 
Kastavski zvončari, Posavski plesovi, Drmeš, Baranjska 
žetva, Valpovačko kolo, samo su neke od izvođenijih 
koreografija koje izazivaju oduševljenje i divljenje 
domaće i svjetske publike i stručne kritike. 


Po otkrivanju biste solisti i Orkestar Ansambla LADO izveli su Lipičanima cjelovečernji 
vokalno-instrumentalni koncert Sako leto ima nekaj novoga 

Piše: Livija Zgurić 
Svečani godišnji koncerti 
i obilježavanje 72. rođendana 


Fotografije: Petra Slobodnjak, Nikola Radovani 


Nueouo) Ifusipo9 


Bunjevačko momačko kolo ponovno je oduševljavalo publiku na godišnjim koncertima 


Nakon otkazanih koncerata 2020. godine, Ansambl 


Finale koncerta bilo je rezervirano za impresivne Prigorske plesove Zvonimira Ljevakovića 


Cjelovečernji program tradicijskih plesova i glaz- 
benih brojeva osmislio je umjetnički voditelj 
Krunoslav Šokac. “Vodeći računa o važećim pro- 
tuepidemijskim mjerama, a prije svega o zdravlju 
publike i umjetnika Ansambla LADO, program je 
osmišljen kao kombinacija plesnih i vokalno-in- 
strumentalnih djela. Nakon što su godišnji koncerti 
2020. godine bili otkazani, ovoga puta program je 
izvodio manji broj umjetnika i dalje zadržavajući 
visoku kvalitetu izvedbe. Cijeli koncert prate vizu- 
alizacije Ivana Lušičića u kojima je korišten dio iz 
fototeka Ministarstva kulture i medija Republike 
Hrvatske i Etnografskog muzeja". Publika je uži- 
vala u rado izvođenim koreografijama s Ladova 
repertoara poput Prigorskih plesova, Bunjevačkog 
momačkog kola i Linđa, a u koreografiji Stari splitski 
plesovi umjetnici su predstavili nedavno obnovljene 
splitske narodne nošnje. Na koncertu su praizvedbu 
imala dva glazbena broja iz Hrvatskog zagorja — Fti- 
čica je letala u obradi Mladena Kosovca i Ideju muži- 


Prvi koncert Ansambl LADO održao je počet- 
kom studenoga u Koncertnoj dvorani Vatroslava 
Lisinskog u Zagrebu. Isti program izveden je i u 
Trstu u organizaciji Hrvatske Zajednice u Trstu na- 
kon 34-godišnje pauze otkad je LADO posljednji put 
nastupao u tom talijanskom gradu. Posljednji go- 
dišnji koncert, zatvoren za javnost, LADO je održao 
26. studenoga u Hrvatskom narodnom kazalištu u 
Zagrebu. Koliko su plesni koncerti nedostajali pu- 
blici, svjedoče i neki od komentara na službenom 
Facebook profilu Ansambla. Nekadašnja Ladova so- 
listica Aleksandra Ptičar zahvalila je Ladovcima na 
koncertu u Lisinskom: “Hvala Ladovci na divnom 
koncertu! Ugrijali ste nam srca i vratili nadu u no- 
vo-staro, bolje sutra! Čestitam svima od srca!? 


Nueouo) Ifusipo9 


LADO prošle se godine ponovno vratio publici 
te održao tradicionalne, svečane plesne godišnje 
koncerte slaveći tako 72. rođendan. 


kaši u obradi Bože Potočnika. 

Ponovni kontakt s publikom u Hrvatskom narodnom kazalištu i Koncertnoj dvorani Vatroslava Lisinskog za umjetnike Lada bio je posebno dirljiv 

Ladove društvene mreže ispunili su dojmovi pratitelja: 


Mara Filipović 
Bili ste predivni, svaki me put ugodno iznenadite, 
ovog puta Valpovačkim plesom — očarali ste me! 
Filip Grubišić Čabo 


Mene se najviše dojmilo koliko ste vi ustvari uživali u izvođenju. 


Željka Lenarčič Golec 


Oživjeli smo! Bilo je predivno i hvala vam na divnoj večeri. 


Jasminka Čauš 
Doživljaj za dušu i dugo pamćenje... 
Zahvale vrhunskim izvođačima i cijeloj ekipi Ansambla LADO. 
Tomislav Tk 
Predivno je bilo! Naklon do poda i osobito poštovanje svima koji 
su jučer bili dio ovoga spektakla. Nakon napuštanja Lisinskog, 
lebdio sam od zadovoljstva. Veliki pozdrav svima u Ladu! 
TopaH M. CranKosB (Goran M. Stankov) 


Šteta što kultura nije vlast, svima bi nam bilo mnogo bolje! 


Održani koncerti 


9. 11. - KD Vatroslava Lisinskog, Zagreb 
14. 11. — Politeama Rossetti, Trst, Italija 
26. 11. - Hrvatsko narodno kazalište u Zagrebu 

Pišu: Nikola Obad, Livija Zgurić 


Pjevajući na ljetnu turneju 


Fotografije: Nikola Radovani, ŠibenikIN 


U srcu splitske stare jezgre, na glasovitom Peristilu, LADO je izveo jedan od svojih koncerata u sklopu ljetne turneje 


Usprkos izazovnim epidemiološkim uvjetima, LADO 
je uspio realizirati nekoliko vokalno-instrumentalnih 
koncerata tijekom ljetne turneje na oduševljenje 
publike u Tomislavgradu, Mostaru, Splitu, 
Šibeniku i Zagvozdu. 

Prvakinja Dijana Banek svojom je emotivnom izvedbom publiku u Šibeniku ostavila bez daha 


Ljetnu turneju solisti i Orkestar Ansambla LADO 
počeli su 11. srpnja koncertom u Bosni i Hercego- 
vini, u dvorani Kulturno-informativnog centra u 
Tomislavgradu, koji je održan u suradnji s Općinom 
Tomislavgrad. Kako je koncert zbog nepovoljnih 
vremenskih uvjeta prebačen u zatvoreni prostor, 
500-tinjak posjetitelja koji nisu uspjeli prisustvo- 
vati koncertu u dvorani, izvedbu su pratili putem 
izravnog videoprijenosa na vanjskom platou. 

Dan poslije Ladovi su umjetnici održali kon- 
cert u Mostaru ispred Hrvatskoga doma hercega 
Stjepana Kosače, koji je uveličalo 200-tinjak posje- 
titelja, kao i generalni konzul Republike Hrvatske 
u Mostaru Marko Babić. Vokalno-instrumentalni 
program Sako leto ima nekaj novoga, Ladovi umjet- 
nici izvodili su i tijekom nastavka ljetne turneje 
u Šibeniku, Splitu i Zagvozdu. Drugu godinu za- 
redom LADO je nastupio na povijesnoj šibenskoj 
tvrđavi Barone, a nakon koncerta s programom 


— 


Održani koncerti 


LADO Electro 2020. godine, LADO se vratio i u Split, 
gdje je nastupio s programom Sako leto ima nekaj 
novoga. Vokalno-instrumentalnu izvedbu Ansam- 
bla LADO na monumentalnom antičkom Peristilu 
pratila je domaća i strana publika uživajući u sjaj- 
noj akustici tog prostora. 

Svoju turneju, koja je zbog epidemije trajala 
kraće u odnosu na prethodne godine, LADO je za- 
vršio koncertom u sklopu 24. kazališnih susreta 
Glumci u Zagvozdu koje Ladovi umjetnici godinama 
rado posjećuju i pridonose sjajnom umjetničkom 
programu. U petnaest glazbenih brojeva, Orkestar 
i solisti Lada prikazali su raznolikost glazbenih vo- 
kalnih izraza raznih hrvatskih krajeva te bogatstvo 
hrvatskog tradicijskog instrumentarija. Kroz kon- 
certni program, Ladovi solisti i glazbenici prikazali 
su glazbenu baštinu Moslavine, Posavine, zagre- 
bačkog Prigorja, Slavonije, Baranje, Bačke, Podra- 
vine, Međimurja i Dalmacije. 


ši 


11. 7. - Kulturno-informativni centar, Tomislavgrad, BiH 
12. 7. - Hrvatski dom hercega Stjepana Kosače, Mostar, BiH 
14. 7. - tvrđava Barone, Šibenik 
15. 7. - Peristil, Split 


16. 7. - Trg glumaca, Zagvozd 

Piše: Matko Matija Marušić 


Prvi Ladov koncert 
na poznatom festivalu 
klasične glazbe 


Fotografija: Sandro Tariba 


Neočekivani glazbeni izričaj na Osorskim glazbenim večerima. 


Hrvatska tradicijska glazba oduševila je mnogobrojnu publiku 
na Osorskim glazbenim večerima 


U sklopu Osorskih glazbenih večeri, festivala klasične 
glazbe koji poseban naglasak stavlja na suvremeno 
hrvatsko skladateljsko pismo, 22. srpnja nastupio 
je Ansambl LADO, i to prvi put. U bogatoj povijesti 
festivala, rijetki su bili koncerti drukčijih glazbe- 
nih izričaja, a tradicijska glazba nije bila dijelom 
programske koncepcije. Stoga je nastup Ansambla 
LADO bio sasvim poseban koncert u programu 46. 
Osorskih glazbenih večeri, na radost publike koja sva- 
ko ljeto pohodi Osor. 

Solisti i Orkestar Ansambla izveli su program 
Sako leto ima nekaj novoga, za tu prigodu obogaćen 
tradicijskim skladbama iz osorskog podneblja — 
Kvarnera i Istre. Ansambl je u jednosatnom nastu- 


pu u različitim formacijama upoznao dvije stotine 
slušatelja s glazbom svih krajeva Hrvatske, provevši 
ih emocijama koje tradicijska glazba tako uspješno 
sažima. Već je pljesak nakon uvodnog Šokačkog sa- 
stanka, neuobičajeno dug za prvu skladbu programa, 
nagovijestio lijepu večer na otvorenome i obostrano 
zadovoljstvo, i izvođača i publike, nakon još jedne 
teške godine reducirane koncertne aktivnosti. 

Za domaću je publiku posebno emotivna bila 
izvedba napjeva iz creskog mjesta Orleca, Cviće moje 
ja bi tebe brala, u glazbenoj obradi Borisa Harfmana i 
Joška Ćalete, otpjevanog nakon svirke na arhaičnim 
sopilama. Ansambl LADO stopio se s dojmljivim po- 
vijesnim ambijentom Osora, u okrilju njegove rene- 
sansne katedrale, tako da su na kraju te nezaboravne 
večeri ostala samo dva pitanja: Zašto Ladovci nisu 
nastupili već prije i kada će se vratiti? 


mm Za 


adova umjetnička izvedba do posljednjeg 
mjesta popunila je osorski trg te oduševila 


domaćine i goste. 
Lo ] 


Piše: Livija Zgurić 


Nastupi u pandemijsko 
vrijeme 


Fotografije: Petra Slobodnjak, Buga Cvjetanović, 
Grad Đakovo, Fotoklub Kadar Slavonski Brod 


Svoju koncertnu sezonu LADO je otvorio 20. svibnja nastupom 
na ljetnoj pozornici Muzeja za umjetnost i obrt gdje je izveo 
vokalno-instrumentalni program Sako leto ima nekaj novoga. 


Prvi zagrebački koncert u atriju Muzeja za umjetnost i obrt 


Uz vrhunske plesne izvedbe, poznato je kako se La- 
dovi umjetnici s lakoćom transformiraju i u repre- 
zentativni folklorni zbor, a u pandemijsko vrijeme 
iu manji vokalno-instrumentalni ansambl. Zahva- 
ljujući toj prilagodbi, Ansambl je održavao koncer- 
te gotovo cijele godine na otvorenim i zatvorenim 
pozornicama. 

Programom Sako leto ima nekaj novoga, osmi- 
šljenim za izvedbe Orkestra i solista Ansambla 
LADO, domaćoj i stranoj publici pokazalo se koliko 
je hrvatska tradicijska glazba bogata i raznolika, kao 
i sve bogatstvo hrvatskih tradicijskih instrumenata 
i vokalnih izričaja. Kroz jednosatni program, Ladovi 
solisti i glazbenici predstavljali su glazbenu baštinu 


Moslavine, Posavine, zagrebačkog Prigorja, Slavo- 
nije, Baranje, Bačke, Podravine, Međimurja i Dal- 
macije. Glazbene obrade potpisuju Božo Potočnik, 
Marijan Makar, Emil Cossetto, Duško Topić, Alan 
Kanski, Marko First i Zlatko Potočnik. 

Isti je program LADO izveo pred četiristotinjak 
uzvanika uz pridržavanje epidemioloških mjera i 8. 
lipnja u sklopu ciklusa Lisinski Atrium koji se odr- 
žavao tijekom ljetnih mjeseci na vanjskoj pozornici 
pokraj Koncertne dvorane Vatroslava Lisinskog, u 
Lipiku, gdje je otkrivena bista profesora Zvonimira 
Ljevakovića te u sklopu Međunarodnih etno susreta 
Bilje ispred dvorca princa Eugena Savojskog. 

Plesni koncert u Slavonskom Brodu 


Prvi plesni koncert, nakon mnogo mjeseci pauze 
uzrokovane pandemijom koronavirusa, LADO je 
održao u Slavonskom Brodu 11. lipnja na otvorenju 
32. Brodskog glazbenog ljeta koji na godinu posjeti 
nekoliko tisuća ljudi. Kolažni program sastavljen od 
plesnih točaka i glazbenih brojeva također je osmi- 
šljen za izvođenje za manji broj umjetnika. Uoči 
koncerta, solistica Irena Matica izjavila je kako je ci- 
jeli svijet pogođen pandemijom koja onemogućava 
normalan rad i da je Ansambl presretan i vrlo uz- 
buđen što ponovno ima prigodu odjenuti narodnu 
nošnju i spremno stati pred publiku u Slavonskom 
Brodu. Po povratku u Zagreb, LADO je sudjelovao na 
Festivalu Ljetnih večeri Hrvatskog narodnog kazališta 
u Zagrebu na dan prigodno nazvan Večer folklora. 


Na repertoaru nastupa u Slavonskom Brodu nalazila su se 
i Starovinska pivanja, koja je priredio umjetnički voditelj 
Ansambla LADO Krunoslav Šokac (desno) 

Ples s krajnjeg juga Hrvatske, oduševio je publiku u srcu 
Slavonije (dolje) 

Nastupi na Međunarodnoj smotri 
folklora i Đakovačkim vezovima 


Sako leto ima nekaj novoga LADO je izveo i u atriju 
Galerije Klovićevih dvora 6. srpnja uoči festivalskog 
dijela 55. Međunarodne smotre folklora na kojoj već 
godinama rado nastupa. Među posjetiteljima bili su 
i veleposlanica Kraljevine Maroko u Republici Hr- 
vatskoj NJ. E. Nour El Houda Marrakchi i veleposla- 
nik Države Izrael NJ. E. Ilan Mor koji nisu krili svoje 
oduševljenje profesionalnom izvedbom Ansambla i 
iskazali su želju za još snažnijim kulturnim povezi- 
vanjem naših zemalja. Koncert je održan u suradnji 
s Kulturnim centrom Travno. 

Ladov orkestar i solisti nastupili su s vokalno-in- 
strumentalnim programom i 3. srpnja na 55. Đako- 
vačkim vezovima. Jedna je to od najvećih međunarod- 
nih manifestacija izvornog narodnog folklora koju 
mnogi smatraju simbolom očuvanja tradicijske ba- 
štine. Od 1967. godine okuplja zaljubljenike u folklor, 
tradiciju, povijest, gastronomiju i glazbu, a svake 
godine Đakovačke vezove posjeti desetak tisuća sudi- 
onika i posjetitelja. Ladov nastup uživo može se po- 
gledati na YouTube kanalu Medijskog centra Đakovo. 


Na Međunarodnoj smotri folklora LADO redovito nastupa, a na 
prošlom je koncertu svoj umjetnički doprinos dala i Anita Huđek 


18. LIPNJA — 4. RPNJA 2021. 44 


FAV) riva + 


Orkestar Lada na jednoj od najvećih međunarodnih manifestacija izvornog narodnog folklora 


Usprkos izazovnim pandemijskim uvjetima s kojima su se suočile sve umjetničke 


organizacije, LADO je uspio održati koncertni kontinuitet i pronašao je način kako 


ostati u kontaktu sa svojom publikom. 

Piše: Ina Kostelac 


Vrhunac dugogodišnje 
suradnje Lada i Slaska 


Fotografije: Anna Gtoćwczyk Michnik, 
Petra Slobodnjak, Ina Kostelac 


Prošle godine realizirana su čak dva umjetnička susreta ovih dvaju 
profesionalnih ansambala, u Hrvatskoj i Poljskoj. 


Zajednički koncerti u Poljskoj 


Ansambl LADO u lipnju je posjetio Poljsku, gdje je 
zajedno s poljskim folklornim Ansamblom pjesama 
i plesova Stanislawa Hadyne Šlask, održao koncerte 
u Koszecinu, Krakovu i Katowicama. Prvi koncert u 
Poljskoj LADO je održao 27. lipnja u off programu fe- 
stivala Slask Days Koszecin. LADO je nastupio s cje- 
lovečernjim koncertom uz oduševljenje i pljesak pu- 
blike već od prve minute izlaska na scenu. Osobito 
oduševljenje publike izazvala je skladba Zelinski mu- 
žikaši u izvedbi Orkestra Lada te koreografija Bunje- 
vačko momačko kolo. Tijekom boravka u Koszecinu 
Ansambl LADO imao je čast biti ugošćen u reziden- 
cijalnoj palači Ansambla Šlask obnovljenoj sredstvi- 
ma Europske unije i sjedištu Ladovih domaćina. 

Sljedeći koncert održan je 29. lipnja u dvorani 
kongresno-koncertnog centra u Krakovu koja u re- 
dovnom kapacitetu prima i do dvije tisuće gledatelja. 
Kako navodi počasni konzul Republike Hrvatske u 
Poljskoj g. Pawel Wtodarczyk, zahtjevna krakovska 
publika na Ladov program i profesionalnu izvedbu 
reagirala je brojnim pohvalama. 

Posljednji zajednički nastup dvaju ansambala 
održan je u Katowicama 30. lipnja u prostoru grad- 
skog kulturnog centra, a završio je stajaćim ovaci- 
jama publike. Nadvojvodstvo Šleske pokrajine je iz- 
među dvaju nastupa uručilo nagrade učenicima koji 
su pobijedili na kvizovima znanja o Hrvatskoj. 


Koncerti su bili održani u organizaciji Konzula- 
ta Republike Hrvatske u Krakovu u partnerstvu 
s gradovima Krakovom i Katowicama, Šleskim 
vojvodstvom i u suradnji s Ansamblom Slask te 
uz potporu Ministarstva kulture i medija Re- 
publike Hrvatske. LADO je izvodio cjelovečernji 
program, obuhvativši gotovo sve hrvatske regije, 
podjednako zastupivši zaštićenu kulturnu baštinu 
s UNESCO-ova popisa i liste Ministarstva kulture 
i medija Republike Hrvatske. 


Ansambl LADO poljskoj je publici pokazao impresivne 
narodne nošnje i koreografiju Valpovačko kolo 


Koncerti humanitarnog karaktera 


Valja spomenuti kako su na inicijativu počasnog 
konzula Pawela Wlodarczyka koncerti u Krakovu i 
Katowicama bili humanitarnog karaktera, a prihod 
od prodaje ulaznica bio je namijenjen obnovi potre- 
som oštećenih zgrada u gradu Zagrebu. Na koncertu 
u Krakovu puštena je i videosnimka novoizabranog 
zagrebačkog gradonačelnika Tomislava Tomaševića 
koji je zahvalio na organizacijskoj pomoći Gradu Kra- 
kovu i na solidarnosti svim gledateljima koji su kup- 
njom ulaznice za Ladov koncert pomogli u prikuplja- 
nju sredstava za obnovu zgrada oštećenih potresom. 
Valja spomenuti i kako su Krakov i Zagreb gradovi 
prijatelji od 1975. godine, što je istaknuto i u uvod- 
nim govorima. Ova turneja trebala se održati prošle 
godine povodom obilježavanja hrvatskog predsjeda- 
nja Vijećem Europske unije, a ravnateljica Ansambla 
LADO Ileana Jurin Bakotić iskazala je zadovoljstvo 
održanim koncertima. “Posebno nam je drago što 
smo i izvan hrvatskih granica mogli sudjelovati na 
humanitarnim koncertima koji zaista dokazuju veli- 
ku solidarnost i prijateljstvo naših dviju zemalja." 


Mala Hrvatska u Poljskoj 


Koliko su jake veze Poljske i Hrvatske, govori i poda- 
tak kako je počasni konzul Wlodarczyki u Krakovu 
otvorio Malu Hrvatsku. Riječ je o prostranom parku 
posvećenom Hrvatskoj, s plažom i rekreacijskom 
zonom, Avenijom hrvatskih zvijezda, uglednika 
koji povezuju naše dvije zemlje, kao i niz sadržaja 
koji nude informacije o Hrvatskoj. 


Lado i Šlask u projektu Folk_Like It 


Cjelovečernji koncert poljskih folklornih plesova i 
pjesama održan je 24. studenoga u Kazališno-kon- 
certnoj dvorani “Ivana Brlić-Mažuranić" u Slavon- 
skom Brodu, a Ansambl LADO je, kao gost, poljskim 
kolegama otvorio koncert koreografijom Prigorski 
plesovi. Koncert je pratila i izložba poljskih narod- 
nih nošnji u predvorju Dvorane. Izniman doprinos 
projektu dala je i Kazališno-koncertna dvorana 
“Ivana Brlić-Mažuranić" i njihova ravnateljica Sanja 
Nuhanović koja je prepoznala značaj ovog projekta 
i unatoč strogim epidemiološkim mjerama nadlež- 
nih institucija omogućila održavanje koncerta za 
slavonsku publiku. 

Poljski su umjetnici izveli impresivan program u Kazališno-koncertnoj 
dvorani “Ivana Brlić-Mažuranić" 


Program je održan u sklopu FOLK_Like it — naj- 
novijeg projekta jedne od najvećih poljskih kul- 
turnih institucija — Ansambla pjesama i plesova 
Stanistawa Hadyne Šlask. Uz koncert u Hrvatskoj, 
Ansambl Šlask održao je koncerte i u Srbiji, Mađar- 
skoj i Slovačkoj. 

Ovo je nastavak izvrsnih odnosa između kul- 
turnih ustanova u prijašnjim obrazovnim i umjet- 
ničkim pothvatima i zasigurno će u budućnosti 
pridonijeti razvoju programa kulturne razmjene. 


Ravnateljica Ileana Jurin Bakotić s počasnim konzulom 


Pawetom Wlodarczykom 


Održani koncerti 


27. 6. — off program manifestacije 
Šlask Days Koszecin 
29. 6. - ICE Krakow Congress Centre, Krakov 
30. 6. - Katowice City of Gardens, 
Institute of Culture, Katowice 
24. 11. - Kazališno-koncertna dvorana 
“Ivana Brlić-Mažuranić", Slavonski Brod 


Lo ..—_ 

Piše: Ina Kostelac 


TANEC i LADO zajedno 


u Sjevernoj Makedoniji 


Fotografije: Ohrid Summer Festival, Deni Sinadinovski 


- - —— _ 
- _— mis < 

Ansambl LADO nakon gotovo 20 godina ponovno je posjetio Sjevernu Makedoniju 


Nakon 19 godina, Ansambl LADO posjetio je Sjevernu Makedoniju, 
gdje je s nacionalnim makedonskim folklornim ansamblom TANEC 
održao koncerte u Bitoli i Ohridu. 


Prvi su koncert nacionalni ansambli LADO i TA- 
NEC održali 26. srpnja u amfiteatru na ruševinama 
antičkog grada Heraklee pokraj Bitole pred gotovo 
2000 ljudi, čime je svečano otvorena 51. sezona dr- 
žavnog festivala Ilindanski dani. Makedonskoj publi- 
ci LADO je predstavio Stare splitske plesove, Baranj- 
sko momačko kolo, Linđo - dalmatinsko kolo poskočicu 
i Valpovačko kolo. 

Cjelovečernji koncert naziva TANEC i LADO pod 
zvijezdama održan je 28. srpnja u off-programu ma- 
nifestacije Ohridsko ljeto, na velikoj sceni antičkog 
kazališta pred 1500 posjetitelja. Prihod od prodaje 
ulaznica ovog humanitarnog koncerta bio je nami- 
jenjen jedinicama intenzivne njege COVID bolnica u 
Sjevernoj Makedoniji. 

Ovi koncerti nastavak su dugogodišnje su- 
radnje dvaju ansambala, a planiraju se i nastupi u 
Hrvatskoj sredinom 2022. godine kada će ljubitelji 
tradicijske umjetnosti moći uživati u makedonskoj 

baštini. Koncerti su održani u organizaciji 51. Repu- 
bličkog festivala narodnih pjesama i igara Ilindanski 
dani Bitola i 61. festivala Ohridsko ljeto u partnerstvu 
s Ansamblom narodnih plesova i pjesama Sjeverne 
Makedonije TANEC te uz financijsku potporu Mini- 
starstva kulture i medija Republike Hrvatske. 

Martin Vučić, ravnatelj Ansambla TANEC, izra- 
zio je zadovoljstvo što su dva nacionalna ansambla 
održala zajedničke koncerte u Sjevernoj Makedoni- 
ji koje je domaća publika dugo očekivala i dočekala 
ih stajaćim ovacijama. Nada se ponovnoj suradnji i 
koncertima u Hrvatskoj, osobito pred brojnom ma- 
kedonskom zajednicom. 

LADO je posljednji put nastupao u Sjever- 
noj Makedoniji 2002. godine, a posljednji susret s 
Ansamblom TANEC zbio se u srpnju 2018. godine u 
Bosni i Hercegovini kada su nastupali zajedno s An- 
samblom KOLO iz Srbije u sklopu VII. Međunarodne 
večeri folklora Vionica 2018. 


Uz dobre domaćine i kolege iz Ansambla TANEC, održani su koncerti u Bitoli i Ohridu 


Održani koncerti 


26. 7. - Amfiteatar Heraklea, Bitola 


28. 7. - Antički teatar, Ohrid 


nn... 

Piše: Ina Kostelac 


Nakon 34 godine 
ponovno u Irstu 


Fotografije: Hrvatska zajednica u Trstu 


Koncert Lada održan pred dirnutom publikom kazališta Politeama Rossetti 


Svečani godišnji plesni koncert Ansambl LADO 
je održao i u jednoj od najutjecajnijih talijanskih 
umjetničkih kuća — kazalištu Politeama Rossetti u 
Trstu, 14. studenoga, u organizaciji Hrvatske zajed- 
nice u Trstu. Koncert je realiziran uz potporu tali- 
janske regije Friuli-Venezia Giulia (Furlanija-Julij- 
ska krajina) i Fundacije CRTrieste. 

Umjetnički program sačinjen od tradicijskih 
plesova i glazbenih brojeva iz hrvatskih krajeva 
priredio je umjetnički voditelj Ansambla LADO 
Krunoslav Šokac, a 600-tinjak gledatelja u prepu- 
noj dvorani pljeskom je pozdravljalo umjetnike na 
početku svake točke. Svečanom koncertu nazočili 
su visoki dužnosnici, uključujući generalnu kon- 
zulicu Republike Hrvatske u Trstu Nevenku Grdinić 
te konzulicu savjetnicu Davorku Sarić. Gian Carlo 
Damir Murković, predsjednik Hrvatske zajednice u 
Trstu, ujedno je inicijator i organizator dugo očeki- 
vanog koncerta. Gian Carlo Damir Murković zahva- 
lio je Ansamblu LADO na dolasku u Trst te naglasio 

važnost ovog događaja u turbulentnom vremenu 
koronakrize. Dodao je kako je ponosan što je Hr- 
vatska zajednica otvorila svoja vrata ljubiteljima 
folklora uz tako bogat program “za dušu". 

“Usprkos brojnim izazovima s kojima smo se 
suočili od početka pandemije te otkazivanjima pla- 
niranih inozemnih gostovanja, zahvaljujući upravo 
entuzijazmu i predanosti Hrvatske zajednice u Tr- 
stu, ali i povoljnoj epidemiološkoj situaciji u Itali- 
ji, održali smo dugo očekivano gostovanje. Unatoč 
geografskoj blizini, brojnoj hrvatskoj zajednici i 
kulturnim vezama s Trstom, Ansambl LADO po- 
sljednji je put u tom gradu gostovao davne 1987. go- 
dine. Iznimno nam je drago što je publika nagradila 
naš rad i trud odazvavši se u tako velikom broju i 
vjerujemo kako smo ovim susretom otvorili nove 
mogućnosti češće i intenzivnije kulturne suradnje 
naših dviju zemalja“, izjavila je Ileana Jurin Bakotić, 
ravnateljica Ansambla LADO. 


Hrvatska zajednica u Trstu, na čelu s Gian Carlom Damirom Murkovićem, ugostila je LADO 


Ansambl LADO za talijansku je publiku izveo rado izvođene Prigorske plesove, Bunjevačko momačko kolo, 
Valpovačko kolo, Linđo i Stare splitske plesove. Program je uključio i dva nova glazbena broja iz 


Hrvatskog zagorja - Ftičica je letala u obradi Mladena Kosovca i Ideju mužikaši u obradi Bože Potočnika. 

Piše: Livija Zgurić 
Borna Sercar's Jazziana 


Croatica feat. 
LADO na Sceni Amadeo 


Fotografija: Robert Gašpert 


Tradicionalni nastup na Sceni Amadeo, prošle godine imao je 
i humanitarni značaj. Jazziana Croatica feat. LADO 
nastupili su u sklopu akcije Korak u život. 

Pišu: Borna Šercar, Livija Zgurić 
Rose of Zagorje 
— novi videospot Jazziane 
Croatice i Ansambla LADO 


Fotografije: Petra Slobodnjak, Nikola Radovani, Željko Kveštak 


Nakon prvog spota Vještice s Kleka kojim se 2019. godine publika 
upoznala sa zajedničkim projektom Ansambla LADO 
i Jazziane Croatice Borne Šercara, prošle godine predstavljen je 
videospot Rose of Zagorje koji govori o Veroniki Desinićkoj 
— zagorskoj ruži čiji je jedini grijeh bila ljubav. 


Humanitarnom koncertu prisustvovala je i ministrica kulture i medija gospođa Nina Obuljen Koržinek 


Rotary club Zagreb Kaptol još je 2008. godine pokre- 
nuo jednu od najuspješnijih i najdugovječnijih akci- 
ja - Korak u život kojom se svake godine osiguravaju 
stipendije za mlade ljude, koji po završetku srednje 
škole moraju napustiti domove za nezbrinutu djecu 
i udomiteljske obitelji, a oni koji imaju želju, no nei 
mogućnosti, uz stipendiju mogu nastaviti fakultet- 
sko obrazovanje. Naime, u Hrvatskoj svake godine 
200-tinjak djece bez odgovarajuće roditeljske skrbi 
iz dječjih domova i udomiteljskih obitelji završava 
srednju školu, a ponekad čak i namjerno padaju če- 
tvrti razred srednje škole, zbog straha od budućno- 
sti. Od početka akcije osigurana su sredstva za više 
od 200 stipendija, a uz Rotary club Zagreb Kaptol, u 
akciju su uključene najveće hrvatske kompanije, kao 
i mnoga imena hrvatskog sporta, glazbe i kulture. 
Akciji se 2021. godine priključio i Ansambl 
LADO. U sklopu programa Scene Amadeo na ko- 
joj LADO godinama nastupa s raznim vokalnim i 


vokalno-instrumentalnim programima, s Jazzia- 
nom Croaticom Borne Šercara izveo je zajednički 
program Ples bure i vatre u Galeriji Klovićevi dvori. 
Koncertu je prisustvovala i ministrica kulture i me- 
dija Republike Hrvatske Nina Obuljen Koržinek. 

Zvonko Biljecki, predsjednik Rotary kluba Za- 
greb Kaptol, ističe kako često od studenata bez od- 
govarajuće roditeljske skrbi čuje kako bez ove peto- 
godišnje pomoći ne bi imali šanse za život, te da je 
danas, zahvaljujući tim stipendijama, Hrvatska bo- 
gatija za obrazovane liječnike, informatičare, kroa- 
tiste i obrazovane ljude mnogih drugih zanimanja. 

Svaki kupac ulaznice na dar je dobio originalnu 
grafiku hrvatskog slikara Vatroslava Kuliša otisnu- 
tu posebno za ovaj koncert. 


Ansambl LADO svake se godine uključuje u razne 


humanitarne akcije, a prošle se godine s posebnim 


zadovoljstvom odazvao projektu Korak u život. 


Nastavak suradnje 


Novi videospot Rose of Zagorje Jazziane Croatice 
Borne Šercara i Ansambla LADO premijerno je 
prikazan 23. prosinca na CMC televiziji i YouTube 
kanalu Croatia Recordsa. Nastavak je to suradnje 
iz 2019. godine koju je nakratko zaustavila pande- 
mija koronavirusa. Nakon prvog spota Vještice s 
Kleka kojim su tada upoznali publiku sa zajednič- 
kim projektom, Rose of Zagorje govori o Veroniki 
Desinićkoj. Predaja govori o događajima iz 15. sto- 
ljeća kada je velikaš Fridrik Celjski jašući pitomim 
zelenim brežuljcima Hrvatskog zagorja upoznao 
prekrasnu, ali siromašnu seljanku Veroniku iz De- 
sinića, mjesta nedaleko od dvorca Velikog Tabora. 
Na prvi pogled planula je ljubav velika kao zelena 
zagorska prostranstva, no ne odobrava je Fridrikov 
otac Herman II., koji na sve načine pokušava raz- 
dvojiti dvoje zaljubljenih. 


Stvaranje novog smjera 


Jazziana Croatica, predvodnik instrumentalnog 
etno jazza, od svog osnutka 2009. godine nastoji 
očuvati hrvatsku glazbenu baštinu kroz nove stan- 
darde suvremenog jazz izričaja. Glazbenici Jazziane 
na čelu s Bornom Šercarom surađivali su s mnogim 
glazbenim imenima poput Josipe Lisac, Tamare 
Obrovac, Matije Dedića, Ante Gela i Hrvoja Rupčića, 
a 2019. godine toj listi prestižnih imena pridružio 
se i LADO. S ciljem očuvanja raznovrsnih žanrova, 
počela je suradnja s Ladom kao nacionalnim fol- 
klornim ansamblom, ali i trajnim i neprikosnove- 
nim simbolom tradicije i kulture. No, cilj spajanja 
Jazziane Croatice i Lada nije puko obrađivanje po- 
stojeće tradicionalne glazbe, već stvaranje sasvim 
nove vrijednosti, posve novog smjera, jedinstvene 
hibridne forme u kojoj se u suzvučju isprepliću tra- 
dicionalno pjevanje Ladarica i otvorena džezistička 

forma Jazziane, što ju je proželo novom svježinom. 
Kroz tu suradnju oživljavaju se poznate i neke goto- 
vo zaboravljene priče i legende poput onih o Veroni- 
ki Desinićkoj, Kosjenki i Ružici gradu. 


Grad u ulozi negativca 


Redatelj i scenarist Duje Kundić u novom videos- 
potu napravio je moderni preokret u žanru bajke: 
“Legenda o Veroniki dio je hrvatskoga folklora koji 
sam odlučio smjestiti u moderno okruženje — ur- 
banu sredinu. Grad suptilno preuzima ulogu ne- 
gativca, a s time se većina ljudi može poistovjetiti. 
Tako grad postaje posrednik preko kojeg neobični 
spoj Lada i jazza Borne Šercara približavamo široj 
publici." Ovim projektom Ansambl LADO nastav- 
lja sa svojom edukativnom zadaćom predstavljanja 
zaštićenih nematerijalnih dobara koja se nalaze na 
UNESCO-ovim popisima ili, kao u ovom slučaju, u 
Registru nematerijalnih dobara Ministarstva kul- 
ture i medija Republike Hrvatske. Umjetnice Lada 
koje su se izvrsno snašle u harmonijskim izazovima 
jazz izričaja, uvježbavao je glazbeni voditelj-dirigent 
Bojan Pogrmilović. Skladbu, tekst i aranžman pot- 
pisuje Borna Šercar, redatelj i scenarist videospota 
je Duje Kundić, producent Krunoslav Šokac, sni- 
mateljica Andrea Kaštelan, asistentica režije Ana 

Skinner, a za montažu je zaslužan Sandro Baraba. 

Hrabrog viteza u potrazi za Veronikom uprizorio je Matej Gluščić 


U nesvakidašnjem kadru sa snimanja spota Rose of Zagorje, 
Veroniku Desinićku utjelovila je Maja Putak 


Zajednički album Untamed 
izlazi na proljeće 


Videospotom Rose of Zagorje najavljuje se album 
Jazziane Croatice i Ansambla LADO koji izlazi po- 
četkom 2022. godine. Autor Borna Šercar ističe 
kako je suradnja s Ladom kruna njegova dosadaš- 
njeg stvaralaštva i djelovanja s Jazzianom. “Nakon 
nekoliko iznimno uspješnih koncertnih nastupa 
Jazziane i Lada u 2021., vidjelo se i po reakcijama 
publike i po zadovoljstvu izvođača da sam uspio 
organski spojiti ta dva ansambla — instrumentalnu 
razigranost Jazziane i profesionalnu snagu Lada. 
Snimanje studijskog albuma koji izlazi u proljeće 
2022. samo je potvrdilo da je riječ o iznimnom pro- 
jektu na kojem se dogodio “flow" — i glazbeni i, još 
važnije, međuljudski, a to je onda sve rezultiralo 
dodatnom motivacijom. Oduvijek me fasciniralo 
komponiranje, a posebno spajanje riječi s glazbom. 
Tematika pjesama su hrvatske legende, mitovi i 
priče — vile, vještice, divovi, mitska bića — a doda- 
na vrijednost ovog projekta je što su neke od ovih 
legendi pod zaštitom Ministarstva kulture i medija 
Republike Hrvatske. Dugo je trebalo da ta fascina- 
cija i želja iziđu, da se materijaliziraju u osam pje- 
sama koje sam skladao, napisao tekst i aranžman 
za Jazzianu i LADO, a koje će se naći na novom al- 
bumu naziva Untamed, zaključuje Borna Šercar. 

| Borna Šercar i Ansambl LADO surađuju od 2019. 


godine, a kruna zajedničkog stvaralaštva 
ogledat će se u albumu koji izlazi uskoro. 


LL .._ 


Pogledajte video 


Borna Šercar izjavio je kako ga zajednički projekt 
Jazziane Croatice i Lada ispunjava iznimnim zadovoljstvom 


Na snimanju glazbenih brojeva s albuma Untamed koji izlazi početkom 2022. godine - Anita Huđek, Klara Kašnar i Doroteja Juratović 

Piše: Alan Kanski 


Glazba Orkestra Lada 
osvaja publiku i u izazovnim 
okolnostima epidemije 


Fotografije: Nikola Radovani, Petra Slobodnjak 


Osmišljavajući program pojedinog nastupa Orkestra 
uvijek se promišlja o sadržajnoj raznolikosti i atraktivnosti 
i nastoji se prikazati bogatstvo hrvatske tradicijske 
glazbe, što se pokazalo kao sjajan pristup i u godini iza 
nas tijekom koje su, epidemiji usprkos, realizirani brojni 
zanimljivi nastupi. 


Sva nadanja da će 2021. godina donijeti konačan 
prekid ove teško izdržive epidemije i da će nam do- 
nijeti normalan život i rad, opet su izbrisana, kao 
i mnogi planovi i nastupi koji, shodno tome, nisu 
mogli biti održani. No, to ne znači da je LADO stao. 
Naprotiv, osmišljena su nova rješenja koja su mogla 
biti ostvarena zadovoljavajući mjere zdravstvene 
zaštite koje su bile na snazi. 

U vrijeme kada nismo mogli održavati koncer- 
te uživo, planirali smo i održavali tonska snimanja 
u Ladovim prostorijama. Uvježban je i snimljen 
uskrsni program, koji u to vrijeme nikako nije mo- 
gao biti održan uživo, a izdan je i album hrvatskih 
uskrsnih pučkih popijevki Veliko je sad veselje. Uz to, 
snimljeni su i neki narodni napjevi i plesovi, poput 
Sava je, Dunav je / Haj, haj, neka, neka koji su tako- 
đer objavljeni na Ladovu YouTube kanalu i na druš- 
tvenim mrežama, sve sa željom da se LADO približi 
svojoj publici na tada jedini mogući način. 


Okupiti dovoljan broj glazbenika kako bi se 
što kvalitetnije realizirao pojedini projekt, bio je 
također zahtjevan zadatak uzimajući u obzir epi- 
demiološke mjere zaštite kojih se Ansambl LADO 
pridržavao. Ograničen broj glazbenika, koji je u isto 
vrijeme mogao raditi na istom mjestu, rad u dvije, 
a povremeno i više grupa, s obveznim maskama na 
licu i distancom među izvođačima — sve to otežava- 
lo je organizaciju svakodnevnog rada. Probe, nastu- 
pi i snimanja nama glazbenicima, kolegama plesa- 
čima pjevačima, ali i tehničkoj službi koja je morala 
vrlo aktivno sudjelovati u pripremama i realizaciji 
svih projekata bez obzira ne mjesto održavanja, bili 
su iznimno otežani. Jasno je kako su sve službe u 
našoj ustanovi imale mnogo zahtjevniji i izazovniji 
rad u pandemijskim uvjetima. 

Unatoč tome, broj nastupa Ansambla LADO 
u 2021. godini više je nego zadovoljavajući. Većina 
koncerata i kraćih nastupa ipak je održana, čak i 


inozemna kraća gostovanja u Sjevernoj Makedoniji 
i Poljskoj u periodu između valova epidemije. Pro- 
gram Orkestra i solista Sako leto ima nekaj novoga 
pokazao se idealnim u vrijeme pooštrenih zdrav- 
stvenih mjera jer je zahtijevao manji broj izvođača, 
au isto je vrijeme demonstrirao kvalitetu programa 
koji je najviše izvođen u prvom dijelu godine. Odr- 
žani su mnogobrojni nastupi u Slavoniji (Vukovar, 
Lipik, Bilje, Đakovo) preko Splita, Šibenika do Za- 
gvozda. Koncerti su održani i u susjednoj Bosni i 
Hercegovini — u Mostaru i Tomislavgradu. 

Orkestar je imao nekoliko kraćih samostalnih 
nastupa — jedan u sklopu festivala Lado na Mažurancu, 


što je iznimno kvalitetno osmišljen dvodnevni pro- 
gram festivalskog karaktera smješten u prekrasan 
rujanski ambijent nedovoljno iskorištenog parka 
na Mažurancu. Drugi nastup održan je u Svetom 
Ivanu Zelini, na memorijalnom koncertu Črnkova 
popevka zvoni, 8. listopada, na kojem je Orkestar 
Lada, sudeći prema reakcijama publike koja svaki 
put izrazitom srčanošću dočeka naše glazbenike na 
pozornici, vrlo rado viđen gost. 

Ulazeći u novu koncertnu sezonu nadamo se 
kontinuiranom umjetničkom i radnom procesu 
koji će nam omogućiti predstavljanje bogatog re- 
pertoara Lada što ćešće i što većem broju ljudi. 


Usprkos svim okolnostima, glazbenici Lada prenoslili su glazbenu čaroliju publici diljem zemlje i svijeta 


aim 


Wua: 


Prezentacije hrvatskih tradicijskih glazbala, kao dio edukativne 
komponente djelovanja Orkestra Lada, značajan su i zanimljiv 
projekt koji, osim prezentacije hrvatskih tradicijskih glazbala, 
polaznike poučava o nastajanju, upotrebi i raširenosti pojedinih 
instrumenata. Edukativne radionice, koje su već dulje dio 
Ladovih obrazovnih aktivnosti, prilagođavaju se polaznicima 
pa tako postoji program za djecu od predškolske i školske dobi, 
do polaznika odrasle i starije dobi 


'LZOZ N IAOZEZI | EPET IBISONNO 


OGV'"1 &|quesuy niosuo>j iuxizog 


62 
piše: Livija Zgurić 
Božićni koncerti 
Ansambla LADO 


Fotografije: Petra Slobodnjak, Valerio Baranović 


U sklopu božićnih koncerata zbor i Orkestar tradicionalno su nastupili u Župi svetog Antuna Padovanskog u Zagrebu 


Punih trideset godina Ansambl LADO održava svoje božićne koncerte 
kojima kroz program tradicijskih božićnih napjeva iz hrvatskih 
krajeva dočarava dugu i plodonosnu stvaralačku povijest raznih 
hrvatskih regija. Hrvatsku sakralnu baštinu tijekom ova tri desetljeća 
LADO je predstavljao u mnogim gradovima u Hrvatskoj 
i inozemstvu. 


Novi jednosatni božićni program pod nazivom Srić- 
na noć je prispila Ansambl LADO izveo je u Šibeni- 
ku, Otočcu, Rijeci, Svetom Ivanu Zelini, Zagrebu i 
Varaždinu. Program su priredili umjetnički voditelj 
Ansambla LADO Krunoslav Šokac i glazbeni vodi- 
telj-dirigent Bojan Pogrmilović. Na repertoaru su se 
našle svima dobro poznate hrvatske božićne pjesme 
kao što su Veselje ti navješćujem, Oj djetešce moje dra- 
g0 i Radujte se narodi, ali i široj publici manje pozna- 
te obrade božićnih pučkih popjevaka i napjeva koji 
pripadaju starinskom sloju hrvatske tradicijske i 
crkvene pučke glazbene prakse. 

Tako je publika imala prigodu čuti poznate i 
manje poznate božićne napjeve Hrvatskog zagorja, 
Turopolja, Slavonije, Baranje, Međimurja, Gradišća, 
Dalmacije i Dubrovnika. Program sadrži 19 glazbe- 
nih brojeva u obradi nekih od najpoznatijih glazbe- 
nih aranžera — Bože Potočnika, Tomislava Uhlika, 
Ivice Ivankovića, Dražena Kurilovčana, Joška Ćale- 


te, Dinka Fia, Zorana Jakunića i Branka Ivankovića. 
Uoči koncerta u Mramornoj dvorani Povijesnog i 
pomorskog muzeja Hrvatskog primorja Rijeka, vo- 
ditelj Orkestra Alan Kanski i Stjepan Večković, glaz- 
benik solist, održali su prezentaciju tradicijskih 
glazbala. S božićnim programom LADO je drugi put 
ove godine posjetio Šibenik i prvi put održao kon- 
cert u Kući umjetnosti Arsen. 

Također je drugi put posjetio i Sveti Ivan Zeli- 
nu. Nakon rujanskog koncerta Orkestra Ansambla 
LADO na memorijalu Črnkova popevka zvoni, An- 
sambl je božićni koncert izveo u crkvi sv. Ivana Kr- 
stitelja. Koncert u crkvi sv. Antuna Padovanskog u 
Zagrebu snimala je Hrvatska radiotelevizija, a emi- 
tiran je 23. prosinca na Drugom programu Hrvatske 
televizije. Božićna turneja tradicionalno je završila 
u Varaždinu, u katedrali Uznesenja Blažene Djevice 
Marije na nebo. 


Posebno dirljiva bila je uspavanka Oj djetešce moje drago u Kući umjetnosti Arsen u Šibeniku 


Održani koncerti 


14. 12. - Kuća umjetnosti Arsen, Šibenik 
15. 12. - Župa Presvetog Trojstva, Otočac 
16. 12. - Pomorski i povijesni muzej Hrvatskog primorja, Rijeka 
17. 12. - crkva svetog Ivana Krstitelja, Sveti Ivan Zelina 
20. 12. - Župa svetog Antuna Padovanskog, Zagreb 
21. 12. - katedrala Uznesenja Blažene Djevice Marije na nebo, Varaždin 

Piše: Livija Zgurić 


Omiljeni zagrebački Advent 
ušao i u Ladovu dvoranu 


Fotografija: Petra Slobodnjak 


LADO se priključio nagrađivanom projektu 
Turističke zajednice grada Zagreba. 


Više puta nagrađivanom Adventu u Zagrebu, prvi se 
put pridružio i Ansambl LADO, koji je za građane i 
posjetitelje Zagreba otvorio svoja vrata na Trgu Re- 
publike Hrvatske. Tako je prvotno planirano održa- 
vanje plesnih i božićnih programa, zbog nepovoljne 
epidemiološke situacije u Ansamblu, na zadovoljstvo 
umjetnika i publike, održana su dva božićna kon- 
certa. U folklornoj zborskoj izvedbi, LADO je prenio 
tradicijski duh hrvatskog Božića izvevši poznate, ali 
i široj publici manje poznate obrade božićnih pučkih 
popjevaka i napjeva. U okićenom parku Mažurancu 
prolaznici su tijekom adventa mogli razgledati izlož- 
bu LADO kroz desetljećakoja je nekoliko mjeseci prije 
bila dio prvog festivala LADO na Mažurancu. U svojoj 
zahvali Ladu na sudjelovanju na Adventu Zagreb 2021. 
kao najznačajnijem turističkom proizvodu Turistič- 
ke zajednice grada Zagreba, Martina Bienenfeld, di- 
rektorica TZGZ-a, istaknula je kako su rezultati poka- 
zali da je ovo “tranzicijsko i hibridno izdanje Adventa 
Zagreb privuklo posjetitelje i brojne turiste", te kako 
je LADO “važan dio cjelokupne adventske platforme". 
Stoga s radošću svi očekujemo novo izdanje Adventa 
Zagreb — novu kulturno-gastronomsku ponudu i, 
naravno, nove koncerte. 


Pogledajte video 


U 


Solistica Kristina Opačić Vrućina osvojila je srca gledatelja u sklopu 
zagrebačkog Adventa 


bio je sastavljen od pjesma iz raznih hrvatskih krajeva. O uspješnosti programa svjedoči i najava 


Lo 


Turističke zajednica grada Zagreba o uključivanju Lada u adventski program i sljedeće godine. 


uu 


Ladovoj dvorani publika je poznate božićne napjeve pjevala s umjetnicima, a jednosatni program 


—_ 


Piše: Livija Zgurić 

LADO u Zbornici 


Zahvaljujući filmu Sonje Tarokić, publika je imala priliku poistovjetiti svoje 
radno okruženje upravo s onim prikazanim u filmu — zbornicom. 


Još u siječnju 2019. godine počeli su prvi razgovori 
oko korištenja Ladovih napjeva koje je mlada i ta- 
lentirana redateljica Sonja Tarokić željela iskoristiti 
u filmu kao doprinos emocionalnom naboju radnje, 
scenarija i dramaturgije. Sve odabrane pjesme sa- 
državaju simboliku koja dodatno potkrepljuje fabu- 
lu filma, a stihove napjeva Paune moj redateljica je 
upisala i u sam scenarij. Središnji dio stihova “Na 
čije će dvore pasti, paune moj, paune moj..." ističe 
redateljica, kao da simbolično govori i tumači kako 
je potrebno odabrati stranu. Malo Međimurje oda- 
brano je kako bi svojom sjetnom melodijom dodat- 
no naglasilo razdor među kolegama u školi, dok se 
melodija Linđa koristila kako bi se stvorila napetost 
i stekao dojam ponavljanja. 

Ladova je glazba bila iznimna inspiracija reda- 
teljici, koja kaže kako ju je slušala cijelo vrijeme dok 
je pisala scenarij. “Bez te glazbe to ne bi bio taj film. 
Kad čujemo folklor, tu narodnu pjesmu, pogotovo 
u Ladovoj izvedbi, imamo dojam da je emocija koju 
glavni lik Anamarija proživljava u filmu naslijeđena, 
da ima povijest, da nam je zajednička i da su je ge- 
neracije prije nas već proživjele. Upravo je to važan 
faktor priče i emocije filma. Neizmjerno sam sretna 
što smo surađivali sAnsamblom LADO, što su nam 
dopustili koristiti glazbu i prepoznali koliko je ona 
važan segment i kako je u suživotu s pričom filma. 
Nadam se da će i ljudi prepoznati emociju koju do- 
nosi folklor", rekla je Tarokić. 

Gledatelji izvan Hrvatske, koji ne razumiju ri- 
ječi pjesama, snažno reagiraju na glazbu i emociju 
koja proizlazi iz načina njezine izvedbe. “Stranci na 
inozemnim projekcijama razumiju ključne osjećaje 
koje proizlaze iz njih, čak i kada ne znaju što zna- 
če riječi pjesama. Zapravo, nije bilo situacije u ko- 
joj sam pokazivala dijelove filma, a da same pjesme 
nisu bile centar pažnje. Jednostavno nose tu jednu 
emotivnu univerzalnost koja nadilazi granice lokal- 
nog, iako ljudima iz dalekih krajeva sam melos zvuči 
egzotično", rekla je Tarokić. 


Za plakat je zaslužan studio Šesnić&Turković 


Nr 


be1 


ilm Zbornica počeo se prikazivati u kinima 
u studenom prošle godine uz sjajan prijam 


Lo 


publike i kritike. 

Piše: Ivan Ivančan 


Mladen Januš Zuga 
27. veljače 1946. — 13. studenog 2021. 


Bilo je dovoljno da iziđe na scenu i naheri škrlaka 


Fotografija: Vlado Šimunić 


... Če opet jempout bum moral otiti 


Nigdar ja ne bum pozabil naš kaj 


Žalosnim srcem poutem hoditi 


Gda sem ostavil rojeni kraj 


Završni stihovi Žugine pjesme Kaj samo su dio od 
stotina i stotina stihova koje je ovaj jedinstveni 
umjetnik i punokrvni kajkavac godinama nizao na 
papir, u fascikl s notama, za vrijeme svakodnevnih 
Ladovih pjevačkih proba, u kratkim stankama dok 
je dirigent radio na ostalim vokalnim dionicama. 
Godine 2002. izišla je Žugina knjiga pjesama Tičeki 
mali popijevaju. Mnoge od tih pjesama, pisanih na 
kajkavskom dijalektu, uglazbili su poznati hrvat- 
ski aranžeri poput Zvonka Špišića, Siniše Leopolda, 
Bože Potočnika i Branka Meglajeca, a neke od njih 
i sam autor. Pjesme su na brojnim kajkavskim fe- 
stivalima najčešće izvodili Žuga i njegova Kapela 
zabavljačof i popevačof JEGEDUŠI. U predgovoru ove 
zbirke, nekadašnji umjetnički ravnatelj Lada Hani- 
bal Dundović je napisao: “Čegagod bi se Žuga prihva- 
tio, mali pokret rukom, nogom ili rekvizitom, šeširom 
na primjer, udahnuo bi on toj točki dah života. Ona je 
time postala životnija i publici bliža; nije to više bio 
samo zanimljiv ples ili milozvučna pjesma, već nešto 
više: isječak stvarnog života. Uvijek s mjerom, scenski 
uvjerljivo i nenametljivo, radio je to tako dobro da su 
ti njegovi mali zadaci' koji put izbijali u prvi plan i po- 
stajali male minijature. Rođeni kajkavac, zahvaljujući 
svom uhu i sluhu, na sceni se po potrebi pretvarao u či- 
stog štokavca, Dubrovčanina, bodula, Istranina...“ 
Unatoč svojem raskošnom talentu, jedan od 
najvećih umjetnika u povijesti Ansambla LADO, 
Mladen Januš Žuga nije bio osoba koja bi se gurala u 


prve redove, pa čak ni u srednje. Upravo suprotno. 
Volio je iz pozadine motriti što se zbiva, a kada bi 
ga izvukli iz sjene na sunce, dajući mu neki plesni, 
pjevni ili glumački solistički zadatak, zablistao bi u 
svom punom sjaju. To su vrlo dobro znali, ali i kori- 
stili svi njegovi umjetnički ravnatelji. Od Ljevako- 
vića preko Ivančana, Dundovića i moje malenkosti, 
koji su mu uvijek davali posebne zadatke i uloge. 
Bio je nezaboravan kolovođa u Linđu, Ličkim pleso- 
vima, štaponoša i kolovođa u istarskom Balunu te 
ostvarivao brojne plesne i vokalne uloge u drugim 
koreografijama kao što je Lepi Ivo u legendarnim 
Ladarkama, zastavnik u Podravskim svatima i dru- 
gima te pjevao sola u Plesovima Travničke Bosne, 
Komitskom oru... U točki Na Baniji bubanj bije izvo- 
dio je, zajedno s kolegicom Đurđom Šuster, sjajnu 
glumačku minijaturu Ivice i Marice, a moglo bi se 
još puno toga spomenuti. U koreografiji Oko škrinje 
nevjestine zapala ga je vrlo zahtjevna uloga nazdra- 
vičara s prilično dugim tekstom koji je Žuga izgo- 
varao pravim konavoskim dijalektom. Međutim, s 
memoriranjem tekstova, osobito onih duljih, nije 
baš bio “na ti" tako da bi ponekad, usred govora, za- 
boravio kako tekst ide dalje. I dok bi nas oblio znoj 
od straha što će se dogoditi, Žuga je, sasvim leže- 
raniopušten, u istom času izmislio tekst i nastavio 
zdravicu svojim riječima za koje nitko nije posum- 
njao kako ne pripadaju originalu. Prisjećam ga se u 
raznovrsnim koreografskim sekvencama, ali najvi- 


še u onoj kojom je završavala koreografija plesova i 
plesama Zapadne Hercegovine Kamengoro prozeleni 
rano. Nakon finalne “tutnjave" cijelog ansambla, na 
sceni bi ostao samo Žugin lik zaogrnut crnim ču- 
pavim bičaljem, s kvrgavim štapom u ruci na koji 
se povremeno zastajkujući naslanjao, nestvarna 
figura koja puni cijelu scenu svojim (iznimno vo- 
kalno i stilski zahtjevnim) putničkim pjevanjem 
koje završava obveznim šeretskim kimanjem glave 
lijevo-desno te gromoglasnim “He, he, he, heeeeee!* 
I tu bi sekvencu na svakom nastupu izveo drukčije 
te izišao sa scene ispraćen ovacijama. Žuga nikad 
nije mario za pohvale i komplimente koje je posli- 
je svojih maestralnih izvedbi godinama dobivao sa 
svih strana. Nikada se nije ponašao kao netko po- 
seban, kao izniman solist, istinska zvijezda Ansam- 
bla. Često bi se mnogim pohvalama iskreno čudio 
kao da se u sebi pitao čemu takva strka oko nečega 
što se samo po sebi razumije. Znali smo da bi sve te 
komplimente odmah rado mijenjao za jednu dobru 
racicu z mlincima. Imao je bogomdani glas prekra- 
snog timbra i nevjerojatno velikog tonskog opsega 
tako da je, iako prvenstveno bariton, bez problema 
pjevao tenorske, ali i basovske dionice. To su vrlo 
dobro znali Ladovi dirigenti i glazbeni suradnici: 
Cossetto, Potočnik, Fio, Makar, Uhlik, Pogrmilović, 

Kurilovčan i drugi, dajući Žugi sve moguće solistič- 
ke zadatke u svjetovnom, a osobito u sakralnom 
repertoaru Ansambla koji broji nekoliko stotina 
tradicijskih napjeva. Nezaboravne su njegove solo 
izvedbe prekrasnih međimurskih pjesama Devet- 
stopetnaesto leto, Međimurje kak si lepo zeleno, Mura, 
Mura, Vu toj turskoj zemli, niz pjesama iz Ladova 
projekta Pjesme naroda Europe iz kojeg moram po- 
sebno izdvojiti ukrajinsku Rasprahajte hlopci konji 
i njemačku Beim Kronenwirt. Zauvijek su sačuvane 
njegove arije Pripovjedača iz oratorija O vreme pre- 
lubleno, Jude u oratoriju Kalvarija i Josipa iz božić- 
nog prikazanja Narodil se mladi Kralj. Žuga je kao 
plesač, pjevač i glumac briljirao u brojnim radio i 
televizijskim emisijama koje je LADO svojedobno 
redovito snimao u sklopu novogodišnjeg progra- 
ma. Vodio je nekoliko amaterskih folklornih sku- 
pina, radio za njih koreografije, a u slobodno vri- 
jeme izrađivao je kožne ukrasne dijelove narodnih 
nošnji te umjetničke predmete od drveta i metala. 
Zadnji njegov angažman u Ladu bio je kad je An- 
sambl pripremao CD posvećen pjesmama o vinu i 
pajdašiji Pri kumekovoj kleti. Naravno, na snima- 
nje smo pozvali i Žugu (tada već umirovljenika) da 
nam bude izvorni (!) kajkavski govorač. 

Išto još reći za kraj? 

Mi koji smo ga dobro poznavali, možemo samo 
tugovati za njegovim maestralnim i neponovljivim 
izvedbama u kojima smo istinski uživali i divili mu 
se, a mlade generacije mogu žaliti što takvim do- 
sezima nisu mogli svjedočiti, a pomalo se bojim da 
više nikada neće niti moći. 


Odlazak umjetnika prve generacije 


U 84. godini života napustila nas je Ana Arhanić, 
rođena Matutinović (1937.—2021.), koja je u Ladu 
na mjestu plesača pjevača bila zaposlena od 
1959. do 1964. godine. 

Željko Maloseja (1931.— 2021.) preminuo je u 90. 
godini života. U Ladu je djelovao od 1953. do 
1957 godine. 

lako su ovo dvoje sjajnih umjetnika u Ladu 
proveli svega nekoliko godina, njihov doprinos na 
mjestu plesača pjevača od iznimnog je značaja. 
Upravo je njihova generacija 50-ih i 60-ih godina 
prošlog stoljeća gradila stupove na kojima LADO 
stoji i danas. Na tome im veliko hvala. 

Piše: Livija Zgurić 


Dani europske baštine 


Fotografija: Petra Slobodnjak 


Ansambl LADO s dva je različita programa sudjelovao u programu 
manifestacije Dani europske baštine koja se u Hrvatskoj kontinuirano 
obilježava od 1995. godine u organizaciji Ministarstva kulture 
i medija Republike Hrvatske. 

Ladarice u dvorani Ansambla LADO 


Na Danima europske baštine LADO je izveo vokal- 
no-instrumentalni koncert Glazbom kroz Hrvatsku 
i u jednosatnom programu prezentirao bogatstvo i 
raznolikost hrvatske narodne glazbe, vokalnog izra- 
za te raznolikost tradicijskih glazbala. Kroz 17 glaz- 
benih brojeva publika je imala prigodu upoznati se 
s glazbenom baštinom Moslavine, Posavine, Slavo- 
nije, Baranje, Podravine, Pokuplja, Gradišća, Međi- 
murja, otoka Cresa i Dalmacije. Uz koncert, LADO je 
na manifestaciji sudjelovao i sa svojom virtualnom 
izložbom LADO / RELJEFI / TRAGOVI fotografkinje 
Petre Slobodnjak, a izložbi se moglo pristupiti pu- 
tem službene internetske stranice Ansambla. 

Dani europske baštine najrasprostranjenija su 
participativna kulturna manifestacija u Europi. Vije- 
će Europe inicijativu je pokrenulo 1985. godine, a od 
1999. Dani europske baštine postaju zajednička akcija 
Vijeća Europe i Europske unije. Hrvatska se Dani- 
ma europske baštine pridružila 1995. godine od kada 


se u našoj zemlji obilježavaju svake godine u rujnu 
i listopadu. Sam program donosi brojna događanja 
namijenjena ljubiteljima baštine u formi radionica, 
obilazaka, izložbi, prezentacija i predavanja. 

Zbog nepredvidljivosti epidemiološke situacije 
i mjera, velik broj događanja odvijao se u virtual- 
nom prostoru. Posljednje izdanje manifestacije, 
organizirano tijekom rujna i listopada, bilo je po- 
svećeno temi “Baština za sve!" kojom se nastojalo 
potaknuti zajedništvo, suradnja i uključivost kako 
bi se za sve društvene skupine stvorile jednake mo- 
gućnosti za doživljaj kulturne baštine. 


Zagrebačko otvorenje izložbe LADO / RELJEFI / 


TRAGOVI Petre Slobodnjak realizirano je 
u veljači 2019. u Muzeju za umjetnost i obrt. 


Lo I] 


69 


.vw 


Pišu: Tamara Despot, Vlatka Hlišć 


Rekreativni Ladov 
Hop to the Top program 
osvaja sve generacije 


Fotografije: Željko Kveštak, Nikola Radovani 


Svakog utorka i četvrtka Ladova dvorana otvorena 
je za sve koji žele rekreativno zaplesati na plesnoj 
radionici, učiti elemente tradicijskih plesova 
i pri tome jačati kondiciju. 


Program je namijenjen profesionalcima i plesačima amaterima, ali i onima bez plesnog predznanja 


Prošle godine LADO je pokrenuo nove, posebno 
osmišljene radionice, čiji se program održava dva 
puta na tjedan u Ladovoj dvorani. Zanimljiv su ko- 
rak u predstavljanju i približavanju narodnih ple- 
sova širokoj populaciji, nudeći pri tome novi oblik 
rekreacije, namijenjen i profesionalnim plesačima i 
plesačima amaterima, ali i onima bez plesnog pred- 
znanja. Program su osmislile Ladova kondicijska 
trenerica Tamara Despot i plesna voditeljica Vlatka 


Hlišć, s namjerom približavanja tradicijskih pleso- 
va svim zaljubljenicima u folklor. 

Plesne strukture hrvatskih narodnih plesova 
prilagođene su svima koji vole taj plesni izraz, bez 
obzira na to jesu li ga već imali priliku izvoditi. Ple- 
sni elementi spojeni u mini koreografije vrlo se 
lako usvajaju, metodički su prilagođeni i mogu se 
izvoditi u različitom tempu, a samim time kreira- 
ju se i različiti intenziteti vježbanja. Glazbu koja se 

koristi u programu potpisuju autori projekta LADO 
Electro Hrvoje Crnić Boxer i Boris Harfman. 

Uz edukativnu komponentu, LADO Hop to the 
Top je trenažni sat koji svakom redovitom rekrea- 
tivcu može ponuditi poboljšanje općeg tjelesnog 
stanja, podizanje razine tjelesne aktivnosti, ali i 
iznimnu zabavu. 

Program je javnosti predstavljen u rujnu na 
otvorenoj pozornici u sklopu festivala LADO na Ma- 
žurancu, a da je “bilo divno vidjeti naše sugrađane 
kako plešu s nama na otvorenom", naglasila je i 
sama Tamara Despot. 

Plan je predstaviti program i u drugim gradovi- 
ma u Hrvatskoj te obučiti trenere koji će biti licen- 
cirani provoditi program LADO Hop to the Top i na 
drugim lokacijama. “Program je izvrstan i već nam 
se s upitima javljaju ljudi iz drugih gradova koji bi 
ga voljeli isprobati. Želimo ga podijeliti s drugima i 
radimo na tome da se to i ostvari“, kaže Vlatka Hlišć. 

“Dosadašnji polaznici LADO Hop to the Top radio- 
nica koje od milja zovemo LADO rekreativci, redovi- 
to dolaze i visoko su motivirani jer na svakom satu 
plešu i profesionalni plesači Lada što ovom progra- 
mu daje posebnu čar", ističe Tamara Despot. Jedan 
od polaznika je i Gordan Čelić, koji kaže kako nije 
pogriješio što je došao na prvi trening, iako mu nije 
odmah bilo jasno o kakvom je programu riječ. “Bio 
sam aktivni član HKUD-a “Osijek 1862“ punih 16 go- 
dina pa su ljubav prema tradicijskoj kulturi i Ladu 
bili samo dodatni poticaj. Kada nemaš vremena za 
aktivno članstvo u nekom od brojnih zagrebačkih 
ansambala i KUD-ova, ova radionica ili kondicijski 
trening utažit će glad za folklorom i priuštiti ti po- 
koju upalu mišića. To me veseli jer, nažalost, zbog 
posla i brojnih drugih izgovora, posljednjih pet 
godina moje tjelesne aktivnosti su bile svedene na 
minimum. Dodatna motivacija je i ona psihološka 

— pokrenuo sam se, radim nešto za sebe. Bonus mo- 
tivacija je Tamara Despot koja prvenstveno svojom 
pozitivnom energijom, ali i znanjem i pristupom, 
čini čuda, a sve uz potporu i asistenciju Ladovih 
umjetnika, demonstratora. Plešemo plesove svih 
četiriju hrvatskih plesnih zona pa ovaj projekt, uz 
rekreativnu, ima i edukativnu funkciju. U sat vre- 
mena, uključujući zagrijavanje i istezanje, preznojiš 
se kao na cjelovečernjem koncertu i dobiješ jednako 
toliko zadovoljstva. 

Prva generacija polaznika radionice LADO Hop to the Top koja se svakoga utorka i četvrtka odvija u Ladovoj dvorani 

Radionice se od listopada, svakog utorka i četvrtka, održavaju u Ladovoj 


dvorani. Prijave su uvijek otvorene, a više informacija o programu može 


s 


Lo 


e dobiti pozivom na +385 1 4828 472 ili e-mailom na 


infoQlado.hr. 

Zašto volim LADO 


NJ. E. Ilan Mor 


veleposlanik Države Izrael u Republici Hrvatskoj 


Uživanje u Ladovoj 
umjetnosti 


U svojoj diplomatskoj karijeri imao sam prilike uži- 
vati u stotinama nastupa i upoznati mnogobrojne 
grupe koje na različite načine njeguju kulturu i po- 
nosno predstavljaju svoju baštinu. Među njima je 
LADO jedan od boljih ansambla narodnog plesa. Ti- 
jekom svog mandata kao veleposlanik u Hrvatskoj 
prisustvovao sam na nekoliko koncerata Ansambla 
LADO i svaki put sam bio impresioniran predano- 
šću i profesionalnošću u nastupima, ali i ljubavlju 
s kojom izvođači pristupaju svojoj umjetnosti i tra- 
diciji. Istraživanje, briga i posvećenost koja ulazi ne 
samo u nastupe, već i u kostime i čuvanje tradicio- 
nalne hrvatske glazbe i plesa, svaki nastup pretva- 
raju u umjetničko djelo. Čak i tijekom pandemije, 
Ansambl LADO omogućio nam je da i dalje uživamo 
u njihovoj umjetnosti, a nastavljaju utirati svoj put 
u Hrvatskoj i svijetu. Zato volim LADO i kad odem, 
jako će mi nedostajati. 


Sonja Tarokić 


filmska redateljica 


Kolektivni osjećaji proživljeni 
iz generacije u generaciju utkani 
su u folklor 


Kad sam se počela baviti filmom, nisam bila svjesna 
da će mi komunikacija zajedničkih emocija s publi- 
kom postati najdragocjeniji dio tog posla. Nakon 
svake projekcije našeg filma Zbornica, osjetila bih 
odjednom veliko ganuće time što sada s pedeset lju- 
di dijelim taj isti doživljaj, isto emotivno iskustvo. 
A upravo Ansamblu LADO mogu zahvaliti na tome, 
na tradicionalnim pjesmama koje nose cijeli jedan 
podtekst filma. To su naši kolektivni osjećaji pro- 
življeni iz generacije u generaciju, utkani u folklor. 
Sve te godine kroz koje sam pišući scenarij iznova i 
iznova slušala LADO, bili su mi i inspiracija, i mo- 
tivator, i neka dragocjena “tajna" za koju sam jedva 
čekala da iziđe van s konačnim filmom. Pjesme su 
se orile kroz moje prozore, ja bih bez daha gledala u 
impresivne nastupe i misli bi mi se samo kovitlale. 
LADO je dao novi smisao cijelom projektu, ali je na 
neki način promijenio i mene samu. Hvala vam što 
nam omogućujete da volimo naše naslijeđe i vječno 
ću se s radošću sjećati što ste meni osobno dali. 


Goranka Horjan 


ravnateljica Etnografskog muzeja 


LADO kao živa emocija baštine 


Etnografski muzej i LADO povezani su višestrukim 
sponama suradnje u čijem se središtu nalazi tradi- 
cijska baština. Muzej, kao mjesto memorije i znanja 
o nasljeđu koje čuvamo kao elementarnu vrijednost, 
kroz poveznice s izvedbenim umjetnostima uspješ- 
no gradi doživljaj žive baštine. To je uvijek bilo po- 
lazište za programe s Ansamblom LADO, bilo da je 
riječ o međunarodnoj suradnji, izložbama, koncer- 
tima, festivalima, događanjima — od kojih bih u 2021. 
izdvojila ono na Mažuranićevu trgu kojim je LADO 
oživio susjedstvo, a Muzej se sa zadovoljstvom pri- 
ključio programu. LADO nalazi mjesto u srcu ljudi 
i zbog osebujnog oblika izvedbene umjetnosti koji 
ne samo da čuva i prenosi tradicijsku kulturu, već 
i svjedoči da njezina dugovječnost počiva na vital- 
nosti kojom gradi veze sa suvremenim životom. 
Tako LADO ostaje relevantan dio kulture i na pragu 
trećeg desetljeća 21. stoljeća i postoje snažni razlo- 
zi zašto su izvedbene umjetnosti koje njeguje još 
uvijek bitne za moderno društvo. Nošnje, ples, in- 
terpretacija svakodnevnice uz fascinantnu vještinu 
izvedbe i umjetničke ekspresije, pronalaze načine 
za komunikaciju s brojnom publikom. U tom pro- 
cesu razumijevanje i edukacija idu ruku pod ruku, a 
LADO se u svojim izvedbama oslanja na najvažniju 
ljudsku karakteristiku — kreativnost. Upravo zbog 
tog kreativnog nadahnuća, koje je zarazno i inspira- 
tivno, volim LADO i veseli me što se ta ljubav dijeli s 
iznimno velikim brojem ljudi. Tako se gradi emocija 
prema baštini, emocija koja nas čini sretnijim i za- 
dovoljnijim u ovim izazovnim vremenima. 

Barbara Nowak 


voditeljica međunarodnih odnosa Ansambla 
pjesama i plesova Šlask Stanistawa Hadyne 


Nemoguće je ne voljeti LADO 


Ne gajiti ljubav prema Ladu istovjetno je poricanju 
vlastita identiteta! Sigurno svatko može zamisliti 
kako ova rečenica reflektira stavove svih Hrvata. 
LADO predstavlja jedinstvenu i veliku raznolikost 
hrvatske tradicijske kulture — od raznovrsnog re- 
pertoara, posvećenosti svakom detalju u svim fa- 
zama koncerta — od besprijekorno izvedene kore- 
ografije, predstavljanja različitih vokalnih izričaja 
i sviranja različitih hrvatskih tradicijskih instru- 
menata, do neprocjenjivog bogatstva impresivnih 
narodnih nošnji. Dodajući ovome veliku strast 
umjetnika, njihovu predanost i ponos u kombina- 
ciji s osviještenom ulogom i odgovornošću za pre- 
nošenje glazbenog i plesnog kulturnog nasljeđa bu- 
dućim generacijama, LADO se može samo cijeniti 
i voljeti još više. Ne samo u Hrvatskoj, već i izvan 
njezinih granica. Mnogo je Ladovih obožavatelja 
i u Poljskoj. Među njima su i umjetnici Ansambla 
“$LASK' - njihovi dugogodišnji prijatelji i partneri u 
programima kulturne razmjene. 


#lado +#+slask #folk_love_it! 

Prijave na infoQlado.hr 

Ostani u kondiciji i upiši rekreativne plesne radionice koje vode 
educirani treneri i umjetnici Ansambla LADO! 


Vaš putokaz QA 

Upoznajte digitalnakomora.hr, 
platformu za uspješno poslovanje. 


Platforma Digitolnakomora.hr_ namijenjena je poduzetnicima svih veličina i 
poslovnog iskustva. Sodrži čitav niz modula za pokretanje i rozvoj poslovanja 
edukotivne vodiče i hodograme. alot za izradu poslovnog plana. pomoć 
iskusnog savjetniko. bazu izvora financiranja i sajmova, olate zo istroživonje 
konkurencije i informacije o poslovanju na međunarodnom tržištu 

